[pic] | COMISIA COMUNITĂŢILOR EUROPENE |

Bruxelles, 19.12.2007

COM(2007) 824 final

2007/0293 (COD)

Propunere de

REGULAMENT AL PARLAMENTULUI EUROPEAN ŞI AL CONSILIULUI

de adaptare la Decizia 1999/468/CE a Consiliului, astfel cum a fost modificată prin Decizia 2006/512/CE, a anumitor acte care fac obiectul procedurii menţionate la articolul 251 din tratat, în ceea ce priveşte procedura de reglementare cu control Adaptare la procedura de reglementare cu control Partea a doua

(prezentată de Comisie)

CUPRINS

ANEXĂ 8

1. Ajutor umanitar 8

1.1. Regulamentul (CE) nr. 1257/96 al Consiliului din 20 iunie 1996 privind ajutorul umanitar 8

2. Întreprinderi 9

2.1. Directiva 75/324/CEE a Consiliului din 20 mai 1975 privind apropierea legislaţiilor statelor membre referitoare la generatoarele de aerosoli 9

2.2. Directiva 93/15/CEE a Consiliului din 5 aprilie 1993 privind armonizarea dispoziţiilor referitoare la introducerea pe piaţă şi controlul explozivilor de uz civil 10

2.3. Directiva 2000/14/CE a Parlamentului European şi a Consiliului din 8 mai 2000 privind apropierea legislaţiilor statelor membre referitoare la zgomotul emis de echipamentele utilizate în exterior 11

2.4. Regulamentul (CE) nr. 2003/2003 al Parlamentului European şi al Consiliului din 13 octombrie 2003 privind îngrăşămintele 12

2.5. Directiva 2004/9/CE a Parlamentului European şi a Consiliului din 11 februarie 2004 privind inspecţia şi verificarea bunei practici de laborator (BPL) (versiune codificată) 13

2.6. Directiva 2004/10/CE a Parlamentului European şi a Consiliului din 11 februarie 2004 privind armonizarea actelor cu putere de lege şi actelor administrative referitoare la aplicarea principiilor bunei practici de laborator şi verificarea aplicării acestora la testele efectuate asupra substanţelor chimice (versiunea codificată) 14

2.7. Regulamentul (CE) nr. 273/2004 al Parlamentului European şi al Consiliului din 11 februarie 2004 privind precursorii drogurilor 15

2.8. Regulamentul (CE) nr. 648/2004 al Parlamentului European şi al Consiliului din 31 martie 2004 privind detergenţii 16

2.9. Regulamentul (CE) nr. 726/2004 al Parlamentului European şi al Consiliului din 31 martie 2004 de stabilire a procedurilor comunitare privind autorizarea şi supravegherea medicamentelor de uz uman şi veterinar şi de instituire a unei Agenţii Europene pentru Medicamente 18

3. Mediu 21

3.1. Directiva 82/883/CEE a Consiliului din 3 decembrie 1982 privind modalităţile de supraveghere şi control al zonelor în care există emisii provenind din industria dioxidului de titan 21

3.2. Directiva 86/278/CEE a Consiliului din 12 iunie 1986 privind protecţia mediului, în special a solului, atunci când se utilizează nămoluri de epurare în agricultură 21

3.3. Directiva 94/62/CE a Parlamentului European şi a Consiliului din 20 decembrie 1994 privind ambalajele şi deşeurile de ambalaje 22

3.4. Directiva 1999/32/CE a Consiliului din 26 aprilie 1999 privind reducerea conţinutului de sulf din anumiţi combustibili lichizi şi de modificare a Directivei 93/12/CEE 24

3.5. Directiva 2001/81/CE a Parlamentului European şi a Consiliului din 23 octombrie 2001 privind plafoanele naţionale de emisie pentru anumiţi poluanţi atmosferici 25

3.6. Directiva 2003/87/CE a Parlamentului European şi a Consiliului din 13 octombrie 2003 de stabilire a unui sistem de comercializare a cotelor de emisie de gaze cu efect de seră în cadrul Comunităţii şi de modificare a Directivei 96/61/CE a Consiliului 25

3.7. Regulamentul (CE) nr. 850/2004 al Parlamentului European şi al Consiliului din 29 aprilie 2004 privind poluanţii organici persistenţi şi de modificare a Directivei 79/117/CEE 28

3.8. Directiva 2004/107/CE a Parlamentului European şi a Consiliului din 15 decembrie 2004 privind arsenicul, cadmiul, mercurul, nichelul şi hidrocarburile aromatice policiclice în aerul înconjurător 30

3.9. Regulamentul (CE) nr. 1013/2006 al Parlamentului European şi al Consiliului din 14 iunie 2006 privind transferurile de deşeuri 31

4. Eurostat 34

4.1. Regulamentul (CEE) nr. 3924/91 al Consiliului din 19 decembrie 1991 privind organizarea unei anchete comunitare asupra producţiei industriale 34

4.2. Directiva 96/16/CE a Consiliului din 19 martie 1996 privind anchetele statistice care trebuie efectuate în sectorul laptelui şi al produselor lactate 36

4.3. Directiva 2001/109/CE a Parlamentului European şi a Consiliului din 19 decembrie 2001 privind anchetele statistice care trebuie efectuate de statele membre pentru a determina potenţialul de producţie al plantaţiilor anumitor specii de pomi fructiferi 37

4.4. Regulamentul (CE) nr. 91/2003 al Parlamentului European şi al Consiliului din 16 decembrie 2002 privind statisticile din transportul feroviar 39

4.5. Regulamentul (CE) nr. 437/2003 al Parlamentului European şi al Consiliului din 27 februarie 2003 privind rapoartele statistice referitoare la transportul aerian de pasageri, mărfuri şi poştă 41

4.6. Regulamentul (CE) nr. 48/2004 al Parlamentului European şi al Consiliului din 5 decembrie 2003 privind elaborarea statisticilor comunitare anuale privind industria siderurgică în anii de referinţă 2003-2009 43

5. Piaţa internă 44

5.1. Directiva 2004/25/CE a Parlamentului European şi a Consiliului din 21 aprilie 2004 privind ofertele publice de cumpărare 44

6. Sănătate şi protecţia consumatorilor 45

6.1. Directiva 79/373/CEE a Consiliului din 2 aprilie 1979 privind comercializarea furajelor combinate 45

6.2. Directiva 82/471/CEE a Consiliului din 30 iunie 1982 privind anumite produse folosite în hrana animalelor 46

6.3. Directiva 96/25/CE a Consiliului din 29 aprilie 1996 privind circulaţia materiilor prime pentru furaje, de modificare a Directivelor 70/524/CEE, 74/63/CEE, 82/471/CEE şi 93/74/CEE şi de abrogare a Directivei 77/101/CEE 47

6.4. Directiva 2002/32/CE a Parlamentului European şi a Consiliului din 7 mai 2002 privind substanţele nedorite din furaje 49

6.5. Regulamentul (CE) nr. 998/2003 al Parlamentului European şi al Consiliului din 26 mai 2003 privind cerinţele de sănătate animală aplicabile circulaţiei necomerciale a animalelor de companie şi de modificare a Directivei 92/65/CEE a Consiliului 50

6.6. Directiva 2003/99/CE a Parlamentului European şi a Consiliului din 17 noiembrie 2003 privind monitorizarea zoonozelor şi a agenţilor zoonotici, de modificare a Deciziei 90/424/CEE a Consiliului şi de abrogare a Directivei 92/117/CEE a Consiliului 52

6.7. Regulamentul (CE) nr. 852/2004 al Parlamentului European şi al Consiliului din 29 aprilie 2004 privind igiena produselor alimentare 53

6.8. Regulamentul (CE) nr. 853/2004 al Parlamentului European şi al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală 55

6.9. Regulamentul (CE) nr. 854/2004 al Parlamentului European şi al Consiliului din 29 aprilie 2004 de stabilire a normelor specifice de organizare a controalelor oficiale privind produsele de origine animală destinate consumului uman 56

6.10. Regulamentul (CE) nr. 183/2005 al Parlamentului European şi al Consiliului din 12 ianuarie 2005 de stabilire a cerinţelor privind igiena furajelor 57

7. Energie şi transporturi 59

7.1. Regulamentul (CEE) nr. 3821/85 al Consiliului din 20 decembrie 1985 privind aparatura de înregistrare în transportul rutier 59

7.2. Directiva 97/70/CE a Consiliului din 11 decembrie 1997 de instituire a unui regim armonizat de siguranţă pentru navele de pescuit cu lungimea de 24 metri sau mai mare 60

7.3. Directiva 1999/35/CE a Consiliului din 29 aprilie 1999 privind sistemul de expertize obligatorii pentru operarea în siguranţă a serviciilor regulate de feriboturi cu punte ruliu şi ambarcaţiuni rapide de pasageri 61

7.4. Regulamentul (CE) nr. 417/2002 al Parlamentului European şi al Consiliului din 18 februarie 2002 privind accelerarea introducerii cerinţelor referitoare la coca dublă sau a unor standarde de proiectare echivalente pentru petrolierele cu cocă simplă şi de abrogare a Regulamentului (CE) nr. 2978/94 al Consiliului 63

7.5. Regulamentul (CE) nr. 782/2003 al Parlamentului European şi al Consiliului din 14 aprilie 2003 privind interzicerea compuşilor organostanici pe nave 64

7.6. Directiva 2004/8/CE a Parlamentului European şi a Consiliului din 11 februarie 2004 privind promovarea cogenerării pe baza cererii de energie termică utilă pe piaţa internă a energiei şi de modificare a Directivei 92/42/CEE 65

7.7. Directiva 2004/52/CE a Parlamentului European şi a Consiliului din 29 aprilie 2004 privind interoperabilitatea sistemelor de taxare rutieră electronică în cadrul Comunităţii 67

7.8. Regulamentul (CE) nr. 725/2004 al Parlamentului European şi al Consiliului din 31 martie 2004 privind consolidarea securităţii navelor şi a instalaţiilor portuare 68

7.9. Regulamentul (CE) nr. 789/2004 al Parlamentului European şi al Consiliului din 21 aprilie 2004 privind transferul în alt registru al cargoboturilor şi al navelor de pasageri în interiorul Comunităţii şi de abrogare a Regulamentului (CEE) nr. 613/91 al Consiliului 69

7.10. Directiva 2005/44/CE a Parlamentului European şi a Consiliului din 7 septembrie 2005 privind serviciile de informaţii fluviale (RIS) armonizate pe căile navigabile interioare de pe teritoriul Comunităţii 70

7.11. Directiva 2005/65/CE a Parlamentului European şi a Consiliului din 26 octombrie 2005 privind consolidarea securităţii portuare 71

Index cronologic 73

2007/0293 (COD)

Propunere de

REGULAMENT AL PARLAMENTULUI EUROPEAN ŞI AL CONSILIULUI

de adaptare la Decizia 1999/468/CE a Consiliului, astfel cum a fost modificată prin Decizia 2006/512/CE, a anumitor acte care fac obiectul procedurii menţionate la articolul 251 din tratat, în ceea ce priveşte procedura de reglementare cu control Adaptare la procedura de reglementare cu control Partea a doua

PARLAMENTUL EUROPEAN ŞI CONSILIUL UNIUNII EUROPENE,

având în vedere Tratatul de instituire a Comunităţii Europene, în special articolul 37, articolul 44 alineatul (1), articolul 71, articolul 80 alineatul (2), articolul 95, articolul 152 alineatul (4) litera (b), articolul 175 alineatul (1) şi articolele 179 şi 285,

având în vedere propunerea Comisiei[1],

având în vedere avizul Comitetului Economic şi Social European[2],

având în vedere avizul Băncii Centrale Europene[3],

după consultarea Comitetului Regiunilor,

hotărând în conformitate cu procedura prevăzută la articolul 251 din tratat[4],

întrucât:

(1) Decizia 1999/468/CE a Consiliului din 28 iunie 1999 de stabilire a normelor privind exercitarea competenţelor de executare conferite Comisiei[5] a fost modificată prin Decizia 2006/512/CE, care a introdus procedura de reglementare cu control pentru măsurile cu caracter general concepute în vederea modificării unor elemente neesenţiale ale unui act de bază adoptat în conformitate cu procedura menţionată la articolul 251 din tratat, inclusiv prin eliminarea unora dintre aceste elemente sau prin completarea actului prin adăugarea unor noi elemente neesenţiale.

(2) În conformitate cu Declaraţia comună a Parlamentului European, a Consiliului şi a Comisiei[6] privind Decizia 2006/512/CE, pentru ca această nouă procedură să fie aplicabilă actelor deja în vigoare adoptate în conformitate cu procedura prevăzută la articolul 251 din tratat, acestea trebuie să fie adoptate în conformitate cu procedurile aplicabile.

(3) Modificările care trebuie aduse, în acest scop, actelor în cauză privesc numai procedurile comitetelor şi, prin urmare, nu necesită transpunere din partea statelor membre, în cazul directivelor,

ADOPTĂ PREZENTUL REGULAMENT:

Articolul 1

Actele din lista prevăzută în anexă se adaptează, în conformitate cu anexa menţionată anterior, la Decizia 1999/468/CE, astfel cum a fost modificată prin Decizia 2006/512/CE.

Articolul 2

Trimiterile la dispoziţiile actelor prevăzute în anexă se interpretează ca trimiteri la dispoziţiile respective, astfel cum sunt adaptate de prezentul regulament.

Articolul 3

Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene .

Prezentul regulament este obligatoriu în toate elementele sale şi se aplică direct în toate statele membre.

Adoptat la Bruxelles,

Pentru Parlamentul European Pentru Consiliu

Preşedintele Preşedintele

ANEXĂ

1. AJUTOR UMANITAR

1.1. Regulamentul (CE) nr. 1257/96 al Consiliului din 20 iunie 1996 privind ajutorul umanitar [7]

În ceea ce priveşte Regulamentul (CE) nr. 1257/96 al Consiliului, Comisia ar trebui împuternicită, în special, să adopte regulamente de punere în aplicare a regulamentului menţionat anterior. Întrucât măsurile respective au un domeniu general de aplicare şi sunt destinate să completeze Regulamentul (CE) nr. 1257/96 prin adăugarea unor elemente noi neesenţiale, acestea trebuie să fie adoptate în conformitate cu procedura de reglementare cu control prevăzută la articolul 5a din Decizia 1999/468/CE.

Prin urmare, Regulamentul (CE) nr. 1257/96 se modifică după cum urmează:

(1) La articolul 13, paragraful al patrulea se înlocuieşte cu următorul text:

„Deciziile de a continua acţiunile întreprinse în conformitate cu procedura de urgenţă se adoptă de către Comisie, acţionând în conformitate cu procedura prevăzută la articolul 17 alineatul (2) şi în limitele prevăzute la articolul 15 alineatul (2) a doua liniuţă.”

(2) Articolul 15 se înlocuieşte cu următorul text:

„Articolul 15

1. Comisia adoptă regulamente de punere în aplicare a prezentului regulament. Măsura destinată să modifice elemente neesenţiale ale prezentului regulament prin completarea acestuia este adoptată în conformitate cu procedura de reglementare cu control menţionată la articolul 17 alineatul (4).

2. Comisia, acţionând în conformitate cu procedura prevăzută la articolul 17 alineatul (3):

- decide finanţarea comunitară a acţiunilor de ocrotire din cadrul ajutorului umanitar menţionate la articolul 2 litera (c),

- decide să întreprindă acţiuni directe sau să finanţeze intervenţiile agenţiilor specializate ale statelor membre.

3. Comisia, acţionând în conformitate cu procedura prevăzută la articolul 17 alineatul (2):

- aprobă planurile globale destinate să furnizeze un cadru coerent de acţiune într-o anumită ţară sau regiune unde amploarea şi complexitatea crizei umanitare sunt de aşa natură încât pare probabilă continuarea acesteia, precum şi a bugetelor pentru planurile respective. În acest context, Comisia şi statele membre examinează priorităţile care trebuie stabilite în cadrul punerii în aplicare a acestor planuri globale,

- decide cu privire la proiectele care depăşesc suma de 2 milioane de ECU, fără a aduce atingere dispoziţiilor articolului 13.”

(3) Articolul 17 se înlocuieşte cu următorul text:

„Articolul 17

1. Comisia este asistată de un comitet.

2. În cazul în care se face trimitere la prezentul alineat, se aplică articolele 4 şi 7 din Decizia 1999/468/CE, având în vedere dispoziţiile articolului 8 din decizia menţionată anterior.

Perioada prevăzută la articolul 4 alineatul (3) din Decizia 1999/468/CE se stabileşte la o lună.

3. În cazul în care se face trimitere la prezentul alineat, se aplică articolele 5 şi 7 din Decizia 1999/468/CE, având în vedere dispoziţiile articolului 8 din decizia menţionată anterior.

Perioada prevăzută la articolul 5 alineatul (6) din Decizia 1999/468/CE se stabileşte la o lună.

4. În cazul în care se face trimitere la prezentul alineat, se aplică articolul 5a alineatele (1)-(4) şi articolul 7 din Decizia 1999/468/CE, având în vedere dispoziţiile articolului 8 din decizia menţionată anterior.”

2. ÎNTREPRINDERI

2.1. Directiva 75/324/CEE a Consiliului din 20 mai 1975 privind apropierea legislaţiilor statelor membre referitoare la generatoarele de aerosoli [8]

În ceea ce priveşte Directiva 75/324/CEE Comisia ar trebui împuternicită, în special, să adopte adaptările tehnice necesare ale directivei menţionate anterior şi modificările necesare pentru a adapta la progresul tehnic anexa la directiva respectivă. Întrucât măsurile respective au un domeniu general de aplicare şi sunt destinate să modifice elemente neesenţiale ale directivei menţionate anterior, acestea trebuie să fie adoptate în conformitate cu procedura de reglementare cu control prevăzută la articolul 5a din Decizia 1999/468/CE.

Prin urmare, Directiva 75/324/CEE se modifică după cum urmează:

(1) Articolul 5 se înlocuieşte cu următorul text:

„Articolul 5

Comisia adoptă modificările necesare pentru a adapta la progresul tehnic anexa la prezenta directivă. Măsurile destinate să modifice elemente neesenţiale ale prezentei directive sunt adoptate în conformitate cu procedura de reglementare cu control menţionată la articolul 7 alineatul (2).”

(2) Articolul 7 se modifică după cum urmează:

(a) Alineatul (2) se înlocuieşte cu următorul text:

„2. În cazul în care se face trimitere la prezentul alineat, se aplică articolul 5a alineatele (1)-(4) şi articolul 7 din Decizia 1999/468/CE, având în vedere dispoziţiile articolului 8 din decizia menţionată anterior.”

(b) Alineatul (3) se elimină.

(3) La articolul 10, alineatul (3) se înlocuieşte cu următorul text:

„3. Comisia poate adopta adaptările tehnice necesare ale prezentei directive. Măsurile fiind destinate să modifice elemente neesenţiale ale prezentei directive sunt adoptate în conformitate cu procedura de reglementare cu control menţionată la articolul 7 alineatul (2).

În acest caz, statul membru care a adoptat măsuri de salvgardare le poate menţine până la intrarea în vigoare a adaptărilor.”

2.2. Directiva 93/15/CEE a Consiliului din 5 aprilie 1993 privind armonizarea dispoziţiilor referitoare la introducerea pe piaţă şi controlul explozivilor de uz civil [9]

În ceea ce priveşte Directiva 93/15/CEE, Comisia ar trebui împuternicită, în special, să adapteze directiva menţionată anterior pentru a ţine seama de orice modificări viitoare aduse recomandărilor Organizaţiei Naţiunilor Unite şi să determine condiţiile de aplicare a articolului 14 paragraful al doilea. Întrucât măsurile respective au un domeniu general de aplicare şi sunt destinate să modifice elemente neesenţiale ale Directivei 93/15/CEE, acestea trebuie să fie adoptate în conformitate cu procedura de reglementare cu control prevăzută la articolul 5a din Decizia 1999/468/CE.

Prin urmare, Directiva 93/15/CEE se modifică după cum urmează:

(1) Articolul 13 se înlocuieşte cu următorul text:

„Articolul 13

1. Comisia este asistată de un comitet.

2. Comitetul examinează orice chestiune referitoare la aplicarea prezentei directive.

3. În cazul în care se face trimitere la prezentul alineat, se aplică articolele 4 şi 7 din Decizia 1999/468/CE, având în vedere dispoziţiile articolului 8 din decizia menţionată anterior.

4. În cazul în care se face trimitere la prezentul alineat, se aplică articolul 5a alineatele (1)-(4) şi articolul 7 din Decizia 1999/468/CE, având în vedere dispoziţiile articolului 8 din decizia menţionată anterior.

5. În conformitate cu procedura menţionată la alineatul (3), Comisia adoptă măsuri de punere în aplicare, în special pentru a ţine seama de orice modificări viitoare aduse recomandărilor Organizaţiei Naţiunilor Unite.”

(2) La articolul 14, paragraful al doilea se înlocuieşte cu următorul text:

„Statele membre verifică dacă aceste întreprinderi dispun de un sistem de urmărire a deţinerii de explozivi care să permită identificarea în orice moment a celor care deţin explozivi. Comisia poate adopta măsuri de stabilire a condiţiilor în care se aplică prezentul paragraf. Măsurile destinate să modifice elemente neesenţiale ale prezentei directive prin completarea acesteia sunt adoptate în conformitate cu procedura de reglementare cu control menţionată la articolul 13 alineatul (4).”

2.3. Directiva 2000/14/CE a Parlamentului European şi a Consiliului din 8 mai 2000 privind apropierea legislaţiilor statelor membre referitoare la zgomotul emis de echipamentele utilizate în exterior [10]

În ceea ce priveşte Directiva 2000/14/CE, Comisia ar trebui împuternicită, în special, să determine care sunt condiţiile în care ar trebui adoptate modificări care sunt necesare, în lumina adaptării la progresul tehnic. Întrucât măsurile respective au un domeniu general de aplicare şi sunt destinate să modifice elemente neesenţiale ale directivei menţionate anterior, acestea trebuie să fie adoptate în conformitate cu procedura de reglementare cu control prevăzută la articolul 5a din Decizia 1999/468/CE.

Prin urmare, Directiva 2000/14/CE se modifică după cum urmează:

(1) Articolul 18 se modifică după cum urmează:

(a) Alineatul (2) se înlocuieşte cu următorul text:

„2. În cazul în care se face trimitere la prezentul alineat, se aplică articolul 5a alineatele (1)-(4) şi articolul 7 din Decizia 1999/468/CE, având în vedere dispoziţiile articolului 8 din decizia menţionată anterior.”

(b) Alineatul (3) se elimină.

(2) Se inserează următorul articol 18a:

„Articolul 18a

Comisia adoptă măsuri de punere în aplicare pentru adaptarea la progresul tehnic a anexei III, cu condiţia ca acestea să nu aibă niciun impact direct asupra nivelului de putere acustică măsurat al echipamentelor enumerate la articolul 12, în special prin includerea de trimiteri la standardele europene relevante.

Măsurile destinate să modifice elemente neesenţiale ale prezentei directive sunt adoptate în conformitate cu procedura de reglementare cu control menţionată la articolul 18 alineatul (2).”

(3) La articolul 19, litera (b) se înlocuieşte cu următorul text:

„(b) asistă Comisia în ceea ce priveşte adaptarea la progresul tehnic a anexei III”.

2.4. Regulamentul (CE) nr. 2003/2003 al Parlamentului European şi al Consiliului din 13 octombrie 2003 privind îngrăşămintele [11]

În ceea ce priveşte Regulamentul (CE) nr. 2003/2003, Comisia ar trebui împuternicită, în special, să adapteze la progresul tehnic anexele la acesta, să adapteze metodele de măsurare, de prelevare de probe şi de analiză, să adopte norme privind măsurile de control şi să includă noi tipuri de îngrăşăminte CE. Întrucât măsurile respective au un domeniu general de aplicare şi sunt destinate să modifice elemente neesenţiale ale Regulamentului (CE) nr. 2003/2003, acestea trebuie să fie adoptate în conformitate cu procedura de reglementare cu control prevăzută la articolul 5a din Decizia 1999/468/CE.

Prin urmare, Regulamentul (CE) nr. 2003/2003 se modifică după cum urmează:

(1) La articolul 29, alineatul (4) se înlocuieşte cu următorul text:

„4. Comisia adaptează şi modernizează metodele de măsurare, de prelevare de probe şi de analiză şi utilizează, ori de câte ori este posibil, standarde europene. Măsurile destinate să modifice elemente neesenţiale ale prezentului regulament sunt adoptate în conformitate cu procedura de reglementare cu control menţionată la articolul 32 alineatul (3). Aceeaşi procedură se aplică şi la adoptarea normelor de punere în aplicare necesare pentru a specifica măsurile de control prevăzute la prezentul articol şi la articolele 8, 26 şi 27. Astfel de norme se referă în special la frecvenţa cu care trebuie repetate testele, precum şi la măsurile destinate să garanteze faptul că îngrăşământul introdus pe piaţă este identic cu îngrăşământul testat.”

(2) Articolul 31 se modifică după cum urmează:

(a) Alineatul (1) se înlocuieşte cu următorul text:

„1. Comisia adaptează anexa I pentru a include noi tipuri de îngrăşăminte.”

(b) Alineatul (3) se înlocuieşte cu următorul text:

„3. Comisia adaptează anexele pentru a ţine seama de progresul tehnic.”

(c) Se adaugă următorul alineat (4):

„4. Măsurile menţionate la alineatele (1) şi (3), destinate să modifice elemente neesenţiale ale prezentului regulament, sunt adoptate în conformitate cu procedura de reglementare cu control menţionată la articolul 32 alineatul (3).”

(3) Articolul 32 se înlocuieşte cu următorul text:

„Articolul 32

Procedura comitetului

1. Comisia este asistată de un comitet.

2. În cazul în care se face trimitere la prezentul alineat, se aplică articolele 5 şi 7 din Decizia 1999/468/CE, având în vedere dispoziţiile articolului 8 din decizia menţionată anterior.

Perioada prevăzută la articolul 5 alineatul (6) din Decizia 1999/468/CE se stabileşte la trei luni.

3. În cazul în care se face trimitere la prezentul alineat, se aplică articolul 5a alineatele (1)-(4) şi articolul 7 din Decizia 1999/468/CE, având în vedere dispoziţiile articolului 8 din decizia menţionată anterior.”

2.5. Directiva 2004/9/CE a Parlamentului European şi a Consiliului din 11 februarie 2004 privind inspecţia şi verificarea bunei practici de laborator (BPL) (versiune codificată) [12]

În ceea ce priveşte Directiva 2004/9/CE, Comisia ar trebui împuternicită, în special, să adapteze la progresul tehnic anexa I şi să modifice formularea din articolul 2 alineatul (2). Întrucât măsurile respective au un domeniu general de aplicare şi sunt destinate să modifice elemente neesenţiale ale Directivei 2004/9/CE, acestea trebuie să fie adoptate în conformitate cu procedura de reglementare cu control prevăzută la articolul 5a din Decizia 1999/468/CE.

Prin urmare, Directiva 2004/9/CE se modifică după cum urmează:

(1) Articolul 7 se înlocuieşte cu următorul text:

„Articolul 7

1. Comisia este asistată de comitetul instituit prin articolul 29 alineatul (1) din Directiva 67/548/CEE(*), denumit în continuare „comitetul”.

2. În cazul în care se face trimitere la prezentul alineat, se aplică articolele 5 şi 7 din Decizia 1999/468/CE, având în vedere dispoziţiile articolului 8 din decizia menţionată anterior.

Perioada prevăzută la articolul 5 alineatul (6) din Decizia 1999/468/CE se stabileşte la trei luni.

3 În cazul în care se face trimitere la prezentul alineat, se aplică articolul 5a alineatele (1)-(4) şi articolul 7 din Decizia 1999/468/CE, având în vedere dispoziţiile articolului 8 din decizia menţionată anterior.

_________________________________

(*) JO L 196, 16.8.1967 p. 1, astfel cum a fost modificată prin Regulamentul (CE) nr. 807/2003 al Consiliului din 14 aprilie 2003, JO L 122, 16.5.2003.”

(2) La articolul 8, alineatul (2) se înlocuieşte cu următorul text:

„2. Comisia adoptă măsuri de punere în aplicare pentru:

(a) adaptarea formulării menţionate la articolul 2 alineatul (2);

(b) adaptarea anexei I pentru a ţine seama de progresul tehnic.

Măsurile destinate să modifice elemente neesenţiale ale prezentei directive sunt adoptate în conformitate cu procedura de reglementare cu control menţionată la articolul 7 alineatul (3).”

2.6. Directiva 2004/10/CE a Parlamentului European şi a Consiliului din 11 februarie 2004 privind armonizarea actelor cu putere de lege şi actelor administrative referitoare la aplicarea principiilor bunei practici de laborator şi verificarea aplicării acestora la testele efectuate asupra substanţelor chimice (versiunea codificată) [13]

În ceea ce priveşte Directiva 2004/10/CE, Comisia ar trebui împuternicită, în special, să adapteze la progresul tehnic anexa la aceasta. Întrucât măsurile respective au un domeniu general de aplicare şi sunt destinate să modifice elemente neesenţiale ale Directivei 2004/10/CE, acestea trebuie să fie adoptate în conformitate cu procedura de reglementare cu control prevăzută la articolul 5a din Decizia 1999/468/CE.

Prin urmare, Directiva 2004/10/CE se modifică după cum urmează:

(1) Se inserează următorul articol 3a:

„Articolul 3a

Comisia poate adapta la progresul tehnic anexa, ţinând seama de principiile BPL.

Măsurile destinate să modifice elemente neesenţiale ale prezentei directive sunt adoptate în conformitate cu procedura de reglementare cu control menţionată la articolul 4 alineatul (2).”

(2) Articolul 4 se înlocuieşte cu următorul text:

„Articolul 4

1. Comisia este asistată de comitetul instituit prin articolul 29 alineatul (1) din Directiva 67/548/CEE (*).

2. În cazul în care se face trimitere la prezentul alineat, se aplică articolul 5a alineatele (1)-(4) şi articolul 7 din Decizia 1999/468/CE, având în vedere dispoziţiile articolului 8 din decizia menţionată anterior.

_____________________

(*) JO L 196, 16.8.1967 p. 1, astfel cum a fost modificată prin Regulamentul (CE) nr. 807/2003 al Consiliului din 14 aprilie 2003, JO L 122, 16.5.2003.”

(3) La articolul 5 alineatul (2), paragraful al treilea se înlocuieşte cu următorul text:

„Comisia poate adopta măsuri de punere în aplicare pentru a introduce adaptările tehnice necesare ale prezentei directive.

Măsurile destinate să modifice elemente neesenţiale ale prezentei directive sunt adoptate în conformitate cu procedura de reglementare cu control menţionată la articolul 4 alineatul (2).

În cazul menţionat la paragraful al treilea, statul membru care a adoptat măsuri de salvgardare le poate menţine până la intrarea în vigoare a adaptărilor respective.”

2.7. Regulamentul (CE) nr. 273/2004 al Parlamentului European şi al Consiliului din 11 februarie 2004 privind precursorii drogurilor [14]

În ceea ce priveşte Regulamentul (CE) nr. 273/2004, Comisia ar trebui împuternicită, în special, să adopte măsuri de punere în aplicare a regulamentului menţionat anterior. Întrucât măsurile respective au un domeniu general de aplicare şi sunt destinate să modifice elemente neesenţiale ale Regulamentului (CE) nr. 273/2004, acestea trebuie să fie adoptate în conformitate cu procedura de reglementare cu control prevăzută la articolul 5a din Decizia 1999/468/CE.

Prin urmare, Regulamentul (CE) nr. 273/2004 se modifică după cum urmează:

(1) Articolul 14 se modifică după cum urmează:

(a) Teza introductivă se înlocuieşte cu următorul text:

„Atunci când este necesar, Comisia adoptă măsuri de punere în aplicare privind:”

(b) Se adaugă paragrafele al doilea şi al treilea următoare:

„Măsurile menţionate la primul paragraf literele (a)-(e), destinate să modifice elemente neesenţiale ale prezentei directive, sunt adoptate în conformitate cu procedura de reglementare cu control menţionată la articolul 15 alineatul (3).

Măsurile menţionate la primul paragraf litera (f) sunt adoptate în conformitate cu procedura menţionată la articolul 15 alineatul (2).”

(2) Articolul 15 se înlocuieşte cu următorul text:

„Articolul 15

Comitetul

1. Comisia este asistată de comitetul instituit prin articolul 30 din Regulamentul (CE) nr. 111/2005 al Consiliului(*).

2. În cazul în care se face trimitere la prezentul alineat, se aplică articolele 4 şi 7 din Decizia 1999/468/CE, având în vedere dispoziţiile articolului 8 din decizia menţionată anterior. Perioada prevăzută la articolul 4 alineatul (3) din Decizia 1999/468/CE se stabileşte la trei luni.

3. În cazul în care se face trimitere la prezentul alineat, se aplică articolul 5a alineatele (1)-(4) şi articolul 7 din Decizia 1999/468/CE, având în vedere dispoziţiile articolului 8 din decizia menţionată anterior.

_______________________

(*) JO L 22, 26.1.2005, p. 1.”

2.8. Regulamentul (CE) nr. 648/2004 al Parlamentului European şi al Consiliului din 31 martie 2004 privind detergenţii [15]

În ceea ce priveşte Regulamentul (CE) nr. 648/2004, Comisia ar trebui împuternicită, în special, să adapteze anexele la acesta şi să adopte orice modificări sau completări necesare pentru a aplica normele prevăzute de regulamentul menţionat anterior la detergenţii pe bază de solvenţi, atunci când este necesar. Întrucât măsurile respective au un domeniu general de aplicare şi sunt destinate să modifice elemente neesenţiale ale Regulamentului (CE) nr. 648/2004, acestea trebuie să fie adoptate în conformitate cu procedura de reglementare cu control prevăzută la articolul 5a din Decizia 1999/468/CE.

Prin urmare, Regulamentul (CE) nr. 648/2004 se modifică după cum urmează:

(1) Articolul 12 se înlocuieşte cu următorul text:

„Articolul 12

Procedura comitetului

1. Comisia este asistată de un comitet.

2. În cazul în care se face trimitere la prezentul alineat, se aplică articolele 5 şi 7 din Decizia 1999/468/CE, având în vedere dispoziţiile articolului 8 din decizia menţionată anterior.

Perioada prevăzută la articolul 5 alineatul (6) din Decizia 1999/468/CE se stabileşte la trei luni.

3. În cazul în care se face trimitere la prezentul alineat, se aplică articolul 5a alineatele (1)-(4) şi articolul 7 din Decizia 1999/468/CE, având în vedere dispoziţiile articolului 8 din decizia menţionată anterior.”

(2) Articolul 13 se înlocuieşte cu următorul text:

„Articolul 13

Adaptarea anexelor

1. Comisia adoptă orice modificări necesare pentru a adapta anexele şi utilizează, ori de câte ori este posibil, standarde europene.

2. Comisia adoptă orice modificări sau completări necesare pentru a aplica normele prezentului regulament la detergenţii pe bază de solvenţi.

3. Măsurile menţionate la alineatele (1) şi (2), destinate să modifice elemente neesenţiale ale prezentului regulament, sunt adoptate în conformitate cu procedura de reglementare cu control menţionată la articolul 12 alineatul (3).”

(3) La anexa VII punctul A, antepenultimul paragraf se înlocuieşte cu următorul text:

„În cazul în care SCCNFP stabileşte pentru parfumurile alergene ulterior limite ale concentraţiilor individuale în funcţie de risc, Comisia propune adoptarea acestor limite pentru a înlocui limita de 0,01% menţionată anterior. Măsurile destinate să modifice elemente neesenţiale ale prezentului regulament sunt adoptate în conformitate cu procedura de reglementare cu control menţionată la articolul 12 alineatul (3).”

2.9. Regulamentul (CE) nr. 726/2004 al Parlamentului European şi al Consiliului din 31 martie 2004 de stabilire a procedurilor comunitare privind autorizarea şi supravegherea medicamentelor de uz uman şi veterinar şi de instituire a unei Agenţii Europene pentru Medicamente [16]

În ceea ce priveşte Regulamentul (CE) nr. 726/2004, Comisia ar trebui împuternicită, în special, să adapteze anumite dispoziţii şi anexe, să adopte norme, principii şi orientări şi să determine care sunt condiţiile specifice ale aplicării. Întrucât măsurile respective au un domeniu general de aplicare şi sunt destinate să modifice elemente neesenţiale ale Regulamentului (CE) nr. 726/2004 şi/sau să completeze regulamentul menţionat anterior prin adăugarea unor elemente noi neesenţiale, acestea trebuie să fie adoptate în conformitate cu procedura de reglementare cu control prevăzută la articolul 5a din Decizia 1999/468/CE.

Prin urmare, Regulamentul (CE) nr. 726/2004 se modifică după cum urmează:

(1) La articolul 3, alineatul (4) se înlocuieşte cu următorul text:

„4. După consultarea comitetului competent al agenţiei, Comisia poate reexamina anexa în lumina progresului tehnic şi ştiinţific şi poate adopta orice modificări necesare, fără a extinde domeniul de aplicare al procedurii centralizate.

Măsurile destinate să modifice elemente neesenţiale ale prezentului regulament sunt adoptate în conformitate cu procedura de reglementare cu control menţionată la articolul 87 alineatul (2a).”

(2) La articolul 14 alineatul (7), paragraful al treilea se înlocuieşte cu următorul text:

„Comisia adoptă un regulament care instituie dispoziţii privind acordarea unei astfel de autorizaţii. Măsurile destinate să modifice elemente neesenţiale ale prezentului regulament prin completarea acestuia sunt adoptate în conformitate cu procedura de reglementare cu control menţionată la articolul 87 alineatul (2a).”

(3) La articolul 16, alineatul (4) se înlocuieşte cu următorul text:

„4. După consultarea agenţiei, Comisia adoptă dispoziţii adecvate pentru examinarea modificărilor aduse autorizaţiilor de introducere pe piaţă, sub forma unui regulament. Măsurile destinate să modifice elemente neesenţiale ale prezentului regulament prin completarea acestuia sunt adoptate în conformitate cu procedura de reglementare cu control menţionată la articolul 87 alineatul (2a).”

(4) Articolul 24 se modifică după cum urmează:

(a) La alineatul (2), primul paragraf se înlocuieşte cu următorul text:

„Titularul autorizaţiei de introducere pe piaţă a unui medicament de uz uman se asigură că toate reacţiile adverse grave neaşteptate suspectate şi orice transmitere suspectată a oricărui agent infecţios prin intermediul unui medicament, înregistrată pe teritoriul unei ţări terţe, sunt raportate cu promptitudine statelor membre şi agenţiei, în cel mult 15 zile de la data primirii informaţiei. Comisia adoptă dispoziţii privind raportarea reacţiilor adverse neaşteptate suspectate care nu sunt grave, indiferent dacă se înregistrează în Comunitate sau într-o ţară terţă. Măsurile destinate să modifice elemente neesenţiale ale prezentului regulament prin completarea acestuia sunt adoptate în conformitate cu procedura de reglementare cu control menţionată la articolul 87 alineatul (2a).”

(b) Alineatul (4) se înlocuieşte cu următorul text:

„4. Comisia poate adopta dispoziţii de modificare a alineatului (3) pentru a ţine seama de experienţa dobândită din punerea sa în aplicare. Măsurile destinate să modifice elemente neesenţiale ale prezentului regulament sunt adoptate în conformitate cu procedura de reglementare cu control menţionată la articolul 87 alineatul (2a).”

(5) Articolul 29 se înlocuieşte cu următorul text:

„Articolul 29

Comisia poate adopta orice modificare care poate fi necesară în vederea actualizării dispoziţiilor prezentului capitol pentru a ţine seama de progresul ştiinţific şi tehnic. Măsurile destinate să modifice elemente neesenţiale ale prezentului regulament sunt adoptate în conformitate cu procedura de reglementare cu control menţionată la articolul 87 alineatul (2a).”

(6) La articolul 41, alineatul (6) se înlocuieşte cu următorul text:

„6. După consultarea agenţiei, Comisia adoptă dispoziţii adecvate pentru examinarea modificărilor aduse autorizaţiilor de introducere pe piaţă, sub forma unui regulament. Măsurile destinate să modifice elemente neesenţiale ale prezentului regulament prin completarea acestuia sunt adoptate în conformitate cu procedura de reglementare cu control menţionată la articolul 87 alineatul (2a).”

(7) Articolul 49 se modifică după cum urmează:

(a) La alineatul (2), primul paragraf se înlocuieşte cu următorul text:

„Titularul autorizaţiei de introducere pe piaţă a unui medicament de uz veterinar se asigură că toate reacţiile adverse grave neaşteptate suspectate şi orice transmitere suspectată a oricărui agent infecţios prin intermediul unui medicament, înregistrate pe teritoriul unei ţări terţe, sunt raportate cu promptitudine statelor membre şi agenţiei, în cel mult 15 zile de la data primirii informaţiei. Comisia adoptă dispoziţii privind raportarea reacţiilor adverse neaşteptate suspectate care nu sunt grave, indiferent dacă se înregistrează în Comunitate sau într-o ţară terţă. Măsurile destinate să modifice elemente neesenţiale ale prezentului regulament prin completarea acestuia sunt adoptate în conformitate cu procedura menţionată la articolul 87 alineatul (2a).”

(b) Alineatul (4) se înlocuieşte cu următorul text:

„Comisia poate adopta dispoziţii de modificare a alineatului (3) pentru a ţine seama de experienţa dobândită din punerea sa în aplicare. Măsurile destinate să modifice elemente neesenţiale ale prezentului regulament sunt adoptate în conformitate cu procedura menţionată la articolul 87 alineatul (2a).”

(8) Articolul 54 se înlocuieşte cu următorul text:

„Articolul 54

Comisia poate adopta orice modificare care poate fi necesară în vederea actualizării dispoziţiilor prezentului capitol pentru a ţine seama de progresul ştiinţific şi tehnic. Măsurile destinate să modifice elemente neesenţiale ale prezentului regulament sunt adoptate în conformitate cu procedura de reglementare cu control menţionată la articolul 87 alineatul (2a).”

(9) La articolul 70, alineatul (2) se înlocuieşte cu următorul text:

„2. Cu toate acestea, Comisia adoptă dispoziţii de stabilire a condiţiilor în care întreprinderile mici şi mijlocii pot plăti taxe reduse, pot amâna plata taxei sau pot primi asistenţă administrativă. Măsurile destinate să modifice elemente neesenţiale ale prezentului regulament prin completarea acestuia sunt adoptate în conformitate cu procedura de reglementare cu control menţionată la articolul 87 alineatul (2a).”

(10) La articolul 84 alineatul (3), primul paragraf se înlocuieşte cu următorul text:

„La cererea agenţiei, Comisia poate impune sancţiuni financiare titularilor autorizaţiilor de introducere pe piaţă acordate în temeiul prezentului regulament în cazul în care aceştia nu respectă anumite obligaţii prevăzute în legătură cu autorizaţiile. Sumele maxime, precum şi condiţiile şi metodele de colectare a acestor sancţiuni sunt stabilite de către Comisie. Măsurile destinate să modifice elemente neesenţiale ale prezentului regulament prin completarea acestuia sunt adoptate în conformitate cu procedura de reglementare cu control menţionată la articolul 87 alineatul (2a).”

(11) Articolul 87 se modifică după cum urmează:

(a) Se inserează următorul articol 2a:

„(2a) În cazul în care se face trimitere la prezentul alineat, se aplică articolul 5a alineatele (1)-(4) şi articolul 7 din Decizia 1999/468/CE, având în vedere dispoziţiile articolului 8 din decizia menţionată anterior.”

(b) Alineatul (4) se elimină.

3. MEDIU

3.1. Directiva 82/883/CEE a Consiliului din 3 decembrie 1982 privind modalităţile de supraveghere şi control al zonelor în care există emisii provenind din industria dioxidului de titan [17]

În ceea ce priveşte Directiva 82/883/CEE, Comisia ar trebui împuternicită, în special, să adapteze la progresul ştiinţific şi tehnic anexele la aceasta în ceea ce priveşte parametrii enumeraţi în coloana „Determinare facultativă” şi metodele de referinţă pentru măsurare. Întrucât măsurile respective au un domeniu general de aplicare şi sunt destinate să modifice elemente neesenţiale ale Directivei 82/883/CEE, acestea trebuie să fie adoptate în conformitate cu procedura de reglementare cu control prevăzută la articolul 5a din Decizia 1999/468/CE.

Prin urmare, Directiva 82/883/CEE se modifică după cum urmează:

(1) Articolul 9 se înlocuieşte cu următorul text:

„Articolul 9

Comisia adoptă modificările necesare pentru a adapta la progresul ştiinţific şi tehnic conţinutul anexelor în ceea ce priveşte parametrii enumeraţi în coloana „Determinare facultativă” şi metodele de referinţă pentru măsurare.

Măsurile destinate să modifice elemente neesenţiale ale prezentei directive sunt adoptate în conformitate cu procedura de reglementare cu control menţionată la articolul 11 alineatul (2).”

(2) Articolul 11 se înlocuieşte cu următorul text:

„Articolul 11

1. Comisia este asistată de Comitetul pentru adaptarea la progresul tehnic.

2. În cazul în care se face trimitere la prezentul alineat, se aplică articolul 5a alineatele (1)-(4) şi articolul 7 din Decizia 1999/468/CE, având în vedere dispoziţiile articolului 8 din decizia menţionată anterior.”

3.2. Directiva 86/278/CEE a Consiliului din 12 iunie 1986 privind protecţia mediului, în special a solului, atunci când se utilizează nămoluri de epurare în agricultură [18]

În ceea ce priveşte Directiva 86/278/CEE, Comisia ar trebui împuternicită, în special, să adapteze la progresul tehnic şi ştiinţific dispoziţiile anexelor la aceasta. Întrucât măsurile respective au un domeniu general de aplicare şi sunt destinate să modifice elemente neesenţiale ale Directivei 86/278/CEE, acestea trebuie să fie adoptate în conformitate cu procedura de reglementare cu control prevăzută la articolul 5a din Decizia 1999/468/CE.

Prin urmare, Directiva 86/278/CEE se modifică după cum urmează:

(1) Articolul 13 se înlocuieşte cu următorul text:

„Articolul 13

Comisia adaptează la progresul tehnic şi ştiinţific dispoziţiile anexelor la prezenta directivă, cu excepţia parametrilor şi valorilor enumerate în anexele I A, I B şi I C, a oricăror factori care pot afecta evaluarea valorilor, şi a parametrilor pentru analiză menţionaţi în anexele II A şi II B.

Măsurile destinate să modifice elemente neesenţiale ale prezentei directive sunt adoptate în conformitate cu procedura de reglementare cu control menţionată la articolul 15 alineatul (2).”

(2) Articolul 15 se înlocuieşte cu următorul text:

„Articolul 15

1. Comisia este asistată de Comitetul pentru adaptarea prezentei directive la progresul tehnic şi ştiinţific.

2. În cazul în care se face trimitere la prezentul alineat, se aplică articolul 5a alineatele (1)-(4) şi articolul 7 din Decizia 1999/468/CE, având în vedere dispoziţiile articolului 8 din decizia menţionată anterior.”

3.3. Directiva 94/62/CE a Parlamentului European şi a Consiliului din 20 decembrie 1994 privind ambalajele şi deşeurile de ambalaje [19]

În ceea ce priveşte Directiva 94/62/CE, Comisia ar trebui împuternicită, în special, să examineze şi, atunci când este necesar, să revizuiască exemplele cu caracter ilustrativ pentru definiţia ambalajului şi să stabilească în ce condiţii nivelurile concentraţiei de metale grele prezente în ambalaje sau în componentele ambalajelor nu se vor aplica la anumite materiale şi circuite de produse, tipurile de ambalaje scutite de obligaţia privind nivelurile concentraţiei şi măsurile tehnice necesare pentru a face faţă oricăror dificultăţi întâmpinate în aplicarea dispoziţiilor prezentei directive. Întrucât măsurile respective au un domeniu general de aplicare şi sunt destinate să modifice elemente neesenţiale ale Directivei 94/62/CE sau să o completeze prin adăugarea unor elemente noi neesenţiale, acestea trebuie să fie adoptate în conformitate cu procedura de reglementare cu control prevăzută la articolul 5a din Decizia 1999/468/CE.

Prin urmare, Directiva 94/62/CE se modifică după cum urmează:

(1) La articolul 3 alineatul (1), paragraful al patrulea se înlocuieşte cu următorul text:

„În cazul în care este necesar, Comisia examinează şi, după caz, revizuieşte exemplele cu caracter ilustrativ pentru definiţia ambalajelor din anexa I. Următoarele articole sunt abordate cu prioritate: carcasele de compact discuri şi de casete video, ghivecele de flori, tuburile şi cilindrii în jurul cărora sunt înfăşurate materiale flexibile, suporturile de etichete autoadezive şi hârtia de împachetat. Măsurile destinate să modifice elemente neesenţiale ale prezentei directive sunt adoptate în conformitate cu procedura de reglementare cu control menţionată la articolul 21 alineatul (3).”

(2) La articolul 11, alineatul (3) se înlocuieşte cu următorul text:

„3. Comisia stabileşte condiţiile în care nivelurile concentraţiei menţionate la alineatul (1) nu se vor aplica materialelor reciclate şi circuitelor de produse aflate într-un lanţ închis şi controlat, precum şi tipurile de ambalaje scutite de obligaţia menţionată la alineatul (1) a treia liniuţă.

Măsurile destinate să modifice elemente neesenţiale ale prezentei directive prin completarea acesteia sunt adoptate în conformitate cu procedura de reglementare cu control menţionată la articolul 21 alineatul (3).”

(3) La articolul 12, alineatul (3) se înlocuieşte cu următorul text:

„3. În vederea armonizării caracteristicilor şi prezentării datelor produse şi pentru ca datele statelor membre să fie compatibile, statele membre furnizează Comisiei datele pe care le au la dispoziţie prin intermediul unor formate care se adoptă pe baza anexei III, în conformitate cu procedura de reglementare cu control menţionată la articolul 21 alineatul (2).”

(4) Articolul 19 se înlocuieşte cu următorul text:

„Articolul 19

Adaptarea la progresul ştiinţific şi tehnic

(a) Modificările necesare pentru adaptarea la progresul ştiinţific şi tehnic a sistemului de identificare [astfel cum este menţionat la articolul 8 alineatul (2) şi la articolul 10 paragraful al doilea ultima liniuţă] şi formatele referitoare la sistemul de baze de date [astfel cum este menţionat la articolul 12 alineatul (3) şi în anexa III] sunt adoptate în conformitate cu procedura de reglementare menţionată la articolul 21 alineatul (2).

(b) Comisia adoptă modificările necesare pentru adaptarea la progresul ştiinţific şi tehnic a exemplelor cu caracter ilustrativ pentru definiţia ambalajelor (astfel cum este menţionată în anexa I). Măsurile destinate să modifice elemente neesenţiale ale prezentei directive sunt adoptate în conformitate cu procedura de reglementare cu control menţionată la articolul 21 alineatul (3).”

(5) La articolul 20, alineatul (1) se înlocuieşte cu următorul text:

„1. Comisia stabileşte măsurile tehnice necesare pentru a face faţă oricăror dificultăţi întâmpinate în aplicarea dispoziţiilor prezentei directive, în special cu privire la materialele de ambalare inerte introduse pe piaţă în Comunitate în cantităţi foarte mici (şi anume, aproximativ 0,1% din greutate), ambalajele primare ale echipamentelor medicale şi ale produselor farmaceutice, ambalajele de mici dimensiuni şi ambalajele de lux. Măsurile destinate să modifice elemente neesenţiale ale prezentei directive prin completarea acesteia sunt adoptate în conformitate cu procedura de reglementare cu control menţionată la articolul 21 alineatul (3).”

(6) La articolul 21, alineatul (3) se înlocuieşte cu următorul text:

„3. În cazul în care se face trimitere la prezentul alineat, se aplică articolul 5a alineatele (1)-(4) şi articolul 7 din Decizia 1999/468/CE, având în vedere dispoziţiile articolului 8 din decizia menţionată anterior.”

3.4. Directiva 1999/32/CE a Consiliului din 26 aprilie 1999 privind reducerea conţinutului de sulf din anumiţi combustibili lichizi şi de modificare a Directivei 93/12/CEE [20]

În ceea ce priveşte Directiva 1999/32/CE, Comisia ar trebui împuternicită, în special, să stabilească criteriile pentru utilizarea tehnologiilor de reducere a emisiilor de către navele care arborează orice pavilion în porturi şi estuare închise în Comunitate şi să adopte modificările necesare pentru a efectua adaptări tehnice ale anumitor dispoziţii în lumina progresului ştiinţific şi tehnic. Întrucât măsurile respective au un domeniu general de aplicare şi sunt destinate să modifice elemente neesenţiale ale Directivei 1999/32/CE sau să o completeze prin adăugarea unor elemente noi neesenţiale, acestea trebuie să fie adoptate în conformitate cu procedura de reglementare cu control prevăzută la articolul 5a din Decizia 1999/468/CE.

Prin urmare, Directiva 1999/32/CE se modifică după cum urmează:

(1) La articolul 4c, alineatul (3) se înlocuieşte cu următorul text:

„3. Comisia stabileşte criterii pentru utilizarea tehnologiilor de reducere a emisiilor de către navele care arborează orice pavilion în porturi şi estuare închise în Comunitate. Măsurile destinate să modifice elemente neesenţiale ale prezentei directive prin completarea acesteia sunt adoptate în conformitate cu procedura de reglementare cu control menţionată la articolul 9 alineatul (2). Comisia comunică OMI aceste criterii.”

(2) La articolul 7, alineatul (4) se înlocuieşte cu următorul text:

„4. Orice modificări necesare pentru a aduce adaptări de natură tehnică articolului 2 punctele 1, 2, 3, 3a, 3b şi 4 sau ale articolului 6 alineatul (2) în lumina progresului ştiinţific şi tehnic se adoptă de către Comisie. Măsurile destinate să modifice elemente neesenţiale ale prezentei directive sunt adoptate în conformitate cu procedura de reglementare cu control menţionată la articolul 9 alineatul (2). Astfel de adaptări nu pot avea drept rezultat efectuarea vreunei modificări directe a domeniului de aplicare al prezentei directive, şi nici a limitelor sulfului din combustibil specificate de prezenta directivă.”

(3) Articolul 9 se înlocuieşte cu următorul text:

„Articolul 9

Comitetul

1. Comisia este asistată de un comitet.

2. În cazul în care se face trimitere la prezentul alineat, se aplică articolul 5a alineatele (1)-(4) şi articolul 7 din Decizia 1999/468/CE, având în vedere dispoziţiile articolului 8 din decizia menţionată anterior.”

3.5. Directiva 2001/81/CE a Parlamentului European şi a Consiliului din 23 octombrie 2001 privind plafoanele naţionale de emisie pentru anumiţi poluanţi atmosferici [21]

În ceea ce priveşte Directiva 2001/81/CE, Comisia ar trebui împuternicită, în special, să actualizeze metodologiile care urmează a fi utilizate în conformitate cu anexa III. Întrucât măsurile respective au un domeniu general de aplicare şi sunt destinate să modifice elemente neesenţiale ale directivei menţionate anterior, acestea trebuie să fie adoptate în conformitate cu procedura de reglementare cu control prevăzută la articolul 5a din Decizia 1999/468/CE.

Prin urmare, Directiva 2001/81/CE se modifică după cum urmează:

(1) La articolul 7, alineatul (4) se înlocuieşte cu următorul text:

„4. Orice actualizare a metodologiilor care urmează a fi utilizate în conformitate cu anexa III se adoptă de către Comisie. Măsurile destinate să modifice elemente neesenţiale ale prezentei directive, inclusiv prin completarea acesteia, sunt adoptate în conformitate cu procedura de reglementare cu control menţionată la articolul 13 alineatul (3).”

(2) La articolul 13, alineatul (3) se înlocuieşte cu următorul text:

„3. În cazul în care se face trimitere la prezentul alineat, se aplică articolul 5a alineatele (1)-(4) şi articolul 7 din Decizia 1999/468/CE, având în vedere dispoziţiile articolului 8 din decizia menţionată anterior.”

3.6. Directiva 2003/87/CE a Parlamentului European şi a Consiliului din 13 octombrie 2003 de stabilire a unui sistem de comercializare a cotelor de emisie de gaze cu efect de seră în cadrul Comunităţii şi de modificare a Directivei 96/61/CE a Consiliului [22]

În ceea ce priveşte Directiva 2003/87/CE, Comisia ar trebui împuternicită, în special, să adopte dispoziţiile necesare pentru punerea în aplicare a articolului 11b alineatul (5), să adopte un regulament privind un sistem standardizat şi securizat de registre, inclusiv dispoziţii privind utilizarea şi identificarea URE şi REC în sistemul comunitar şi monitorizarea nivelului unei astfel de utilizări, să modifice anexa III, astfel cum se prevede la articolul 22, să aprobe includerea unor activităţi şi gaze cu efect de seră care nu sunt enumerate în anexa I, să elaboreze orice dispoziţii necesare privind recunoaşterea reciprocă a cotelor în temeiul acordurilor cu ţările terţe; şi să adopte măsuri standardizate sau acceptate pentru monitorizarea emisiilor altor gaze cu efect de seră. Întrucât măsurile respective au un domeniu general de aplicare şi sunt destinate să modifice elemente neesenţiale ale Directivei 2003/87/CE sau să o completeze prin adăugarea unor elemente noi neesenţiale, acestea trebuie să fie adoptate în conformitate cu procedura de reglementare cu control prevăzută la articolul 5a din Decizia 1999/468/CE.

Prin urmare, Directiva 2003/87/CE se modifică după cum urmează:

(1) La articolul 11b, alineatul (7) se înlocuieşte cu următorul text:

„7. Dispoziţiile privind punerea în aplicare a alineatelor (3) şi (4), în special în ceea ce priveşte evitarea dublei contabilizări, sunt adoptate de către Comisie în conformitate cu procedura de reglementare menţionată la articolul 23 alineatul (2). Comisia adoptă dispoziţii pentru punerea în aplicare a alineatului (5) atunci când partea gazdă îndeplineşte toate cerinţele de eligibilitate pentru activităţile bazate pe proiecte AC. Măsurile destinate să modifice elemente neesenţiale ale prezentei directive prin completarea acesteia sunt adoptate în conformitate cu procedura de reglementare cu control menţionată la articolul 23 alineatul (3).”

(2) La articolul 19, alineatul (3) se înlocuieşte cu următorul text:

„3. Pentru a pune în aplicare prezenta directivă, Comisia adoptă un regulament privind un sistem standardizat şi securizat de registre sub formă de baze de date electronice standardizate care conţin elemente de date comune folosite la urmărirea emiterii, deţinerii, transferului şi anulării cotelor, pentru a asigura accesul publicului şi confidenţialitatea în mod corespunzător şi pentru a garanta că nu se efectuează transferuri incompatibile cu obligaţiile care decurg din Protocolul de la Kyoto. Regulamentul menţionat anterior include, de asemenea, dispoziţii privind utilizarea şi identificarea URE şi REC în sistemul comunitar şi monitorizarea nivelului unei astfel de utilizări. Măsura destinată să modifice elemente neesenţiale ale prezentei directive prin completarea acesteia este adoptată în conformitate cu procedura de reglementare cu control menţionată la articolul 23 alineatul (3).”

(3) Articolul 22 se înlocuieşte cu următorul text:

„Articolul 22

Modificări la anexa III

Comisia poate modifica anexa III, cu excepţia criteriilor (1), (5) şi (7), în perioada 2008-2012, în lumina rapoartelor prevăzute la articolul 21 şi a experienţei dobândite în urma aplicării prezentei directive. Măsurile destinate să modifice elemente neesenţiale ale prezentei directive sunt adoptate în conformitate cu procedura de reglementare cu control menţionată la articolul 23 alineatul (3).”

(4) La articolul 23, alineatul (3) se înlocuieşte cu următorul text:

„3. În cazul în care se face trimitere la prezentul alineat, se aplică articolul 5a alineatele (1)-(4) şi articolul 7 din Decizia 1999/468/CE, având în vedere dispoziţiile articolului 8 din decizia menţionată anterior.”

(5) La articolul 24, alineatul (1) se înlocuieşte cu următorul text:

„1. Ținând seama de toate criteriile relevante, în special de efectele asupra pieţei interne, denaturările potenţiale ale concurenţei, integritatea ecologică a sistemului şi fiabilitatea sistemului de monitorizare şi raportare planificat, din 2008 statele membre pot pune în aplicare comercializarea cotelor de emisie în conformitate cu prezenta directivă pentru:

(a) instalaţiile care nu sunt enumerate în anexa I, cu condiţia ca includerea unor astfel de instalaţii să fie aprobată de Comisie în conformitate cu procedura menţionată la articolul 23 alineatul (2) şi

(b) activităţile şi gazele cu efect de seră care nu sunt enumerate în anexa I, cu condiţia ca includerea unor astfel de activităţi şi gaze cu efect de seră să fie aprobată de Comisie. Măsura destinată să modifice elemente neesenţiale ale prezentei directive prin completarea acesteia este adoptată în conformitate cu procedura de reglementare cu control menţionată la articolul 23 alineatul (3).

Începând cu 2005, statele membre pot aplica, în aceleaşi condiţii, comercializarea cotelor de emisie pentru instalaţiile care desfăşoară activităţile enumerate în anexa I sub limitele de capacitate menţionate în anexa respectivă.”

(6) La articolul 25, alineatul (2) se înlocuieşte cu următorul text:

„2. Atunci când a fost încheiat un acord menţionat la alineatul (1), Comisia adoptă orice dispoziţii necesare privind recunoaşterea reciprocă a cotelor în temeiul acordului menţionat anterior. Măsurile destinate să modifice elemente neesenţiale ale prezentei directive prin completarea acesteia sunt adoptate în conformitate cu procedura de reglementare cu control menţionată la articolul 23 alineatul (3).”

(7) În anexa IV, paragraful de la rubrica „Monitorizarea emisiilor de alte gaze cu efect de seră” se înlocuieşte cu următorul text:

„Se folosesc metode standardizate sau acceptate, elaborate de Comisie în colaborare cu toate părţile interesate relevante. Măsurile destinate să modifice elemente neesenţiale ale prezentei directive prin completarea acesteia sunt adoptate în conformitate cu procedura de reglementare cu control menţionată la articolul 23 alineatul (3).”

3.7. Regulamentul (CE) nr. 850/2004 al Parlamentului European şi al Consiliului din 29 aprilie 2004 privind poluanţii organici persistenţi şi de modificare a Directivei 79/117/CEE [23]

În ceea ce priveşte Regulamentul (CE) nr. 850/2004, Comisia ar trebui împuternicită, în special, să specifice unele limite ale concentraţiilor în anexe, să modifice anexele ori de câte ori o substanţă este adăugată pe listele din convenţie sau din protocol, să modifice intrările existente şi să adapteze anexele la progresul ştiinţific şi tehnic. Întrucât măsurile respective au un domeniu general de aplicare şi sunt destinate să modifice elemente neesenţiale ale Regulamentului (CE) nr. 850/2004, acestea trebuie să fie adoptate în conformitate cu procedura de reglementare cu control prevăzută la articolul 5a din Decizia 1999/468/CE.

Prin urmare, Regulamentul (CE) nr. 850/2004 se modifică după cum urmează:

(1) Articolul 7 se modifică după cum urmează:

(a) La articolul 4, litera (a) se înlocuieşte cu următorul text:

„(a) deşeurile care conţin sau sunt contaminate cu oricare dintre substanţele enumerate în anexa IV pot fi eliminate sau recuperate în alt mod în conformitate cu legislaţia comunitară relevantă, cu condiţia ca nivelul de substanțe enumerate prezent în deşeuri să fie sub limitele concentraţiilor care urmează să fie indicate în anexa IV. Măsurile destinate să modifice elemente neesenţiale ale prezentului regulament prin completarea acestuia sunt adoptate în conformitate cu procedura de reglementare cu control menţionată la articolul 17 alineatul (3). Până la precizarea limitelor concentraţiilor în conformitate cu procedura menţionată anterior, autoritatea competentă a fiecărui stat membru poate adopta sau aplica limite ale concentraţiilor sau cerinţe tehnice specifice cu privire la eliminarea sau recuperarea deşeurilor care intră sub incidenţa prezentului paragraf;”

(b) La alineatul (5), primul paragraf se înlocuieşte cu următorul text:

„Limitele concentraţiilor din anexa V partea 2 se stabilesc de către Comisie în sensul alineatului 4 litera (b) al prezentului articol. Măsurile destinate să modifice elemente neesenţiale ale prezentului regulament sunt adoptate în conformitate cu procedura de reglementare cu control menţionată la articolul 17 alineatul (3).”

(2) Articolul 14 se înlocuieşte cu următorul text:

„Articolul 14

Modificarea anexelor

1. Ori de câte ori se adaugă o substanţă pe listele din convenţie sau din protocol, Comisia modifică în mod corespunzător anexele I, II şi III, după caz.

Măsurile destinate să modifice elemente neesenţiale ale prezentului regulament sunt adoptate în conformitate cu procedura de reglementare cu control menţionată la articolul 16 alineatul (3).

2. Ori de câte ori se adaugă o substanţă pe listele din convenţie sau din protocol, Comisia modifică în mod corespunzător anexa IV, după caz.

Măsurile destinate să modifice elemente neesenţiale ale prezentului regulament sunt adoptate în conformitate cu procedura de reglementare cu control menţionată la articolul 17 alineatul (3).

3. Comisia adoptă modificări ale intrărilor existente din anexele I – III, inclusiv adaptarea acestora la progresul ştiinţific şi tehnic.

Măsurile destinate să modifice elemente neesenţiale ale prezentului regulament sunt adoptate în conformitate cu procedura de reglementare cu control menţionată la articolul 16 alineatul (3).

4. Comisia adoptă modificări ale intrărilor existente din anexa IV şi modificări ale anexei V, inclusiv adaptarea acestora la progresul ştiinţific şi tehnic.

Măsurile destinate să modifice elemente neesenţiale ale prezentului regulament sunt adoptate în conformitate cu procedura de reglementare cu control menţionată la articolul 17 alineatul (3).”

(3) Articolul 16 se modifică după cum urmează:

(a) Alineatul (1) se înlocuieşte cu următorul text:

„1. Comisia este asistată de comitetul instituit prin articolul 29 din Directiva 67/548/CEE (*) pentru toate chestiunile reglementate de prezentul regulament, cu excepţia celor referitoare la deşeuri.

____________________________

(*) JO 196, 16.8.1967, p. 1, astfel cum a fost modificată prin Regulamentul (CE) nr. 807/2003 din 14 aprilie 2003, JO L 122, 16.5.2003.”

(b) Alineatul (3) se înlocuieşte cu următorul text:

„3. În cazul în care se face trimitere la prezentul alineat, se aplică articolul 5a alineatele (1)-(4) şi articolul 7 din Decizia 1999/468/CE, având în vedere dispoziţiile articolului 8 din decizia menţionată anterior.”

(4) La articolul 17, alineatul (3) se înlocuieşte cu următorul text:

„3. În cazul în care se face trimitere la prezentul alineat, se aplică articolul 5a alineatele (1)-(4) şi articolul 7 din Decizia 1999/468/CE, având în vedere dispoziţiile articolului 8 din decizia menţionată anterior.”

3.8. Directiva 2004/107/CE a Parlamentului European şi a Consiliului din 15 decembrie 2004 privind arsenicul, cadmiul, mercurul, nichelul şi hidrocarburile aromatice policiclice în aerul înconjurător [24]

În ceea ce priveşte Directiva 2004/107/CE, Comisia ar trebui împuternicită, în special, să adapteze la progresul ştiinţific şi tehnic anumite dispoziţii şi anexe la aceasta. Întrucât măsurile respective au un domeniu general de aplicare şi sunt destinate să modifice elemente neesenţiale ale Directivei 2004/107/CE, acestea trebuie să fie adoptate în conformitate cu procedura de reglementare cu control prevăzută la articolul 5a din Decizia 1999/468/CE.

Prin urmare, Directiva 2004/107/CE se modifică după cum urmează:

(1) Articolul 4 se modifică după cum urmează:

(a) Alineatul (9) se înlocuieşte cu următorul text:

„9. Indiferent de nivelurile concentraţiilor, un punct de prelevare de fond este instalat la fiecare 100 000 km2 pentru a asigura o măsurătoare indicativă, în aerul înconjurător, a arsenicului, a cadmiului, a nichelului, a mercurului gazos total, a benzo(a)pirenului şi a altor hidrocarburi aromatice policiclice menţionate la alineatul (8) şi a depunerii totale de arsenic, de cadmiu, de mercur, de nichel, de benzo(a)piren şi de alte hidrocarburi aromatice policiclice menţionate la alineatul (8). Fiecare stat membru montează cel puţin o staţie de măsurare; cu toate acestea, statele membre pot monta, prin acord şi în conformitate cu orientările care urmează să fie stabilite în temeiul procedurii menţionate la articolul 6 alineatul (2), una sau mai multe staţii de măsurare comune care să acopere zone adiacente ale statelor membre învecinate pentru a obţine rezoluţia spaţială necesară. Se recomandă de asemenea măsurarea mercurului bivalent sub formă gazoasă şi sub formă de pulberi. După caz, supravegherea este coordonată cu strategia de monitorizare şi Programul de măsurare european pentru supravegherea şi evaluarea poluanţilor (EMEP). Punctele de prelevare pentru aceşti poluanţi sunt alese astfel încât variaţiile geografice şi tendinţele pe termen lung să poată fi identificate. Se aplică secţiunile I, II şi III din anexa III.”

(b) Alineatul (15) se înlocuieşte cu următorul text:

„15. Orice modificări necesare pentru adaptarea la progresul ştiinţific şi tehnic a dispoziţiilor prezentului articol, a anexei II secţiunea II şi a anexelor III, IV şi V sunt adoptate de către Comisie. Măsurile destinate să modifice elemente neesenţiale ale prezentei directive sunt adoptate în conformitate cu procedura de reglementare cu control menţionată la articolul 6 alineatul (3). Acestea nu pot avea drept rezultat nicio modificare directă sau indirectă a valorilor-ţintă.”

(2) La articolul 5, alineatul (4) se înlocuieşte cu următorul text:

„4. Comisia adoptă, în conformitate cu procedura menţionată la articolul 6 alineatul (2), orice norme privind transmiterea informaţiilor care trebuie furnizate în temeiul alineatului (1) din prezentul articol.”

(3) La articolul 6, alineatul (3) se înlocuieşte cu următorul text:

„3. În cazul în care se face trimitere la prezentul alineat, se aplică articolul 5a alineatele (1)-(4) şi articolul 7 din Decizia 1999/468/CE, având în vedere dispoziţiile articolului 8 din decizia menţionată anterior.”

(4) Anexa V punctul V se înlocuieşte cu următorul text:

„V. Tehnici de referinţă pentru modelarea calităţii aerului

În prezent, nu pot fi specificate tehnici de referinţă pentru modelarea calităţii aerului. Comisia poate adopta modificări pentru a adapta prezentul punct la progresul ştiinţific şi tehnic. Măsurile destinate să modifice elemente neesenţiale ale prezentei directive sunt adoptate în conformitate cu procedura de reglementare cu control menţionată la articolul 6 alineatul (3).”

3.9. Regulamentul (CE) nr. 1013/2006 al Parlamentului European şi al Consiliului din 14 iunie 2006 privind transferurile de deşeuri [25]

În ceea ce priveşte Regulamentul (CE) nr. 1013/2006, Comisia ar trebui împuternicită, în special, să ia o decizie cu privire la o problemă, astfel cum se descrie la articolul 11 alineatul (3) din Regulamentul (CE) nr. 1013/2006, să modifice anexele, astfel cum se prevede la articolul 58 din Regulamentul (CE) nr. 1013/2006 şi să adopte măsuri suplimentare, astfel cum se prevede la articolul 59 din Regulamentul (CE) nr. 1013/2006. Întrucât măsurile respective au un domeniu general de aplicare şi sunt destinate să modifice elemente neesenţiale ale Regulamentului (CE) nr. 1013/2006 sau să completeze Regulamentul (CE) nr. 1013/2006 prin adăugarea unor elemente noi neesenţiale, acestea trebuie să fie adoptate în conformitate cu procedura de reglementare cu control prevăzută la articolul 5a din Decizia 1999/468/CE.

Prin urmare, Regulamentul (CE) nr. 1013/2006 se modifică după cum urmează:

(1) La articolul 11 alineatul (3), paragraful al treilea se înlocuieşte cu următorul text:

„În cazul în care nu se găseşte o soluţie satisfăcătoare, oricare dintre statele membre poate înainta problema respectivă Comisiei. Se ia, apoi, o decizie cu privire la problema respectivă în conformitate cu procedura de reglementare cu control menţionată la articolul 59a alineatul (2).”

(2) Articolul 58 se înlocuieşte cu următorul text:

„Articolul 58

1. Comisia poate modifica anexele pentru a ţine seama de progresul ştiinţific şi tehnic. Măsurile destinate să modifice elemente neesenţiale ale prezentului regulament sunt adoptate în conformitate cu procedura de reglementare cu control menţionată la articolul 59a alineatul (3). În afară de aceasta:

(a) anexele I, II, III, IIIA, IV şi V se modifică pentru a ţine seama de modificările convenite în temeiul Convenţiei de la Basel şi a Deciziei OCDE;

(b) deşeurile neclasificate pot fi adăugate în anexa IIIB, IV sau V cu titlu provizoriu până la adoptarea unei decizii cu privire la includerea acestora în anexele relevante la Convenţia de la Basel şi la Decizia OECD;

(c) în urma prezentării unei solicitări de către un stat membru, se poate avea în vedere, în cazurile menţionate la articolul 3 alineatul (2), includerea cu titlu provizoriu în anexa IIIA a amestecurilor de două sau mai multe deşeuri enumerate în anexa III până la luarea unei decizii privind includerea acestora în anexele relevante la Convenţia de la Basel sau la Decizia OCDE. Anexa IIIA poate prevedea că una sau mai multe dintre intrările respective nu se aplică exporturilor către ţări cărora nu li se aplică Decizia OCDE;

(d) se determină cazurile excepţionale menţionate la articolul 3 alineatul (3) şi, atunci când este necesar, se adaugă deşeurile respective în anexele IVA şi V şi se elimină din anexa III;

(e) anexa V se modifică pentru a reflecta modificările convenite la lista deşeurilor periculoase adoptate în conformitate cu articolul 1 alineatul (4) din Directiva 91/689/CEE;

(f) anexa VIII se modifică pentru a reflecta convenţiile şi acordurile internaţionale relevante.

2. Atunci când modifică anexa IX, comitetul instituit prin Directiva 91/692/CEE a Consiliului participă la deliberări cu drepturi depline.”

(3) Articolul 59 se înlocuieşte cu următorul text:

„Articolul 59

Măsuri suplimentare

1. Comisia poate adopta, în conformitate cu procedura de reglementare menţionată la articolul 59a alineatul (2) următoarele măsuri suplimentare privind punerea în aplicare a prezentului regulament:

(a) orientări pentru aplicarea articolului 12 alineatul (1) litera (g);

(b) orientări privind aplicarea articolului 15 în ceea ce priveşte identificarea şi monitorizarea deşeurilor care fac obiectul unor modificări semnificative pe durata operaţiunii de recuperare sau de eliminare intermediare;

(c) orientări pentru cooperarea autorităţilor competente în ceea ce priveşte transferurile ilegale menţionate la articolul 24;

(d) cerinţe tehnice şi organizatorice pentru punerea în aplicare practică a schimbului electronic de date pentru înaintarea documentelor şi furnizarea informaţiilor, în conformitate cu articolul 26 alineatul (4);

(e) orientări suplimentare privind utilizarea limbilor menţionate la articolul 27;

(f) precizări suplimentare privind cerinţele de procedură din titlul II privind aplicarea acestora exporturilor, importurilor şi tranzitului de deşeuri din, către şi prin Comunitate;

(g) orientări suplimentare privind termenii juridici nedefiniţi.

2. Comisia poate adopta măsuri de punere în aplicare pentru:

(a) o metodă de calcul al garanţiei financiare sau al asigurării echivalente prevăzute la articolul 6;

(b) condiţii şi cerinţe suplimentare în legătură cu instalaţii de recuperare care beneficiază de un acord prealabil, menţionate la articolul 14.

Măsurile destinate să modifice elemente neesenţiale ale prezentului regulament prin completarea acestuia sunt adoptate în conformitate cu procedura de reglementare cu control menţionată la articolul 59a alineatul (3).”

(4) Se inserează următorul articol 59a:

„Articolul 59a

Procedura comitetului

1. Comisia este asistată de comitetul instituit prin articolul 18 alineatul (1) din Directiva 2006/12/CE (*).

2. În cazul în care se face trimitere la prezentul alineat, se aplică articolele 5 şi 7 din Decizia 1999/468/CE, având în vedere dispoziţiile articolului 8 din decizia menţionată anterior.

Perioada prevăzută la articolul 5 alineatul (6) din Decizia 1999/468/CE se stabileşte la trei luni.

3. În cazul în care se face trimitere la prezentul alineat, se aplică articolul 5a alineatele (1)-(4) şi articolul 7 din Decizia 1999/468/CE, având în vedere dispoziţiile articolului 8 din decizia menţionată anterior.

_______________________

(*) JO L 114, 27.4.2006, pp. 9-21.”

(5) Articolul 63 se modifică după cum urmează:

(a) la alineatul (2), paragraful al treilea se înlocuieşte cu următorul text:

„Cu excepţia deşeurilor de sticlă, a deşeurilor de hârtie şi a deşeurilor de anvelope uzate, această perioadă poate fi prelungită până cel târziu la 31 decembrie 2012 în conformitate cu procedura de reglementare cu control menţionată la articolul 59a alineatul (2).”

(b) la alineatul (4), paragraful al treilea se înlocuieşte cu următorul text:

„Această perioadă poate fi prelungită până cel târziu la 31 decembrie 2012 în conformitate cu procedura menţionată la articolul 59a alineatul (2).”

(c) alineatul 5 se modifică după cum urmează:

(i) paragraful al treilea se înlocuieşte cu următorul text:

„Această perioadă poate fi prelungită până cel târziu la 31 decembrie 2015 în conformitate cu procedura de reglementare menţionată la articolul 59a alineatul (2).”

(ii) paragraful al cincilea se înlocuieşte cu următorul text:

„Această perioadă poate fi prelungită până cel târziu la 31 decembrie 2015 în conformitate cu procedura de reglementare menţionată la articolul 59a alineatul (2).”

4. EUROSTAT

4.1. Regulamentul (CEE) nr. 3924/91 al Consiliului din 19 decembrie 1991 privind organizarea unei anchete comunitare asupra producţiei industriale [26]

În ceea ce priveşte Regulamentul (CEE) nr. 3924/91, Comisia ar trebui împuternicită, în special, să stabilească şi să actualizeze lista produselor care fac obiectul regulamentului menţionat anterior. Comisia ar trebui împuternicită, de asemenea, să adopte norme privind reprezentativitatea şi periodicitatea anumitor produse şi să stabilească norme privind conţinutul anchetelor şi măsurile de punere în aplicare, inclusiv măsurile pentru adaptarea la progresul tehnic în ceea ce priveşte colectarea datelor şi procesarea rezultatelor. Întrucât măsurile respective au un domeniu general de aplicare şi sunt destinate să modifice elemente neesenţiale ale Regulamentului (CEE) nr. 3924/91, inclusiv prin adăugarea unor elemente noi neesenţiale, acestea trebuie să fie adoptate în conformitate cu procedura de reglementare cu control prevăzută la articolul 5a din Decizia 1999/468/CE.

Prin urmare, Regulamentul (CEE) nr. 3924/91 se modifică după cum urmează:

(1) La articolul 2, alineatul (6) se înlocuieşte cu următorul text:

„6. Lista Prodcom, informaţiile efectiv colectate pentru fiecare rubrică şi celelalte proceduri de punere în aplicare a prezentului regulament sunt stabilite şi actualizate de către Comisie. Măsurile destinate să modifice elemente neesenţiale ale prezentului regulament, inclusiv prin completarea acestuia sunt adoptate în conformitate cu procedura de reglementare cu control menţionată la articolul 10 alineatul (3).” Măsurile destinate să modifice elemente neesenţiale ale prezentului regulament, inclusiv prin completarea acestuia, sunt adoptate în conformitate cu procedura de reglementare cu control menţionată la articolul 10 alineatul (3).”

(2) Articolul 3 se modifică după cum urmează:

(a) La alineatul (2), termenii „la articolul 10” se înlocuiesc cu termenii „la articolul 10 alineatul (2)”.

(b) Alineatul (5) se înlocuieşte cu următorul text:

„5. Normele de aplicare a prezentului articol, inclusiv măsurile de adaptare la progresul tehnic, se adoptă, în funcţie de necesităţi, de către Comisie. Măsurile destinate să modifice elemente neesenţiale ale prezentului regulament, inclusiv prin completarea acestuia, sunt adoptate în conformitate cu procedura de reglementare cu control menţionată la articolul 10 alineatul (3).”

(3) Articolul 4 se înlocuieşte cu următorul text:

„Articolul 4

Perioadele acoperite de anchete

Ancheta acoperă o perioadă anuală de un an calendaristic.

Cu toate acestea, pentru anumite rubrici din lista Prodcom, Comisia poate decide efectuarea de anchete care să acopere perioade de o lună sau de un trimestru. Măsurile destinate să modifice elemente neesenţiale ale prezentului regulament, inclusiv prin completarea acestuia, sunt adoptate în conformitate cu procedura de reglementare cu control menţionată la articolul 10 alineatul (3).”

(4) La articolul 5, alineatul (1) se înlocuieşte cu următorul text:

„1. Informaţiile necesare sunt colectate de statele membre prin intermediul chestionarelor de anchetă al căror conţinut trebuie să respecte normele definite de către Comisie. Măsurile destinate să modifice elemente neesenţiale ale prezentului regulament, inclusiv prin completarea acestuia, sunt adoptate în conformitate cu procedura de reglementare cu control menţionată la articolul 10 alineatul (3).”

(5) La articolul 6 şi la articolul 7 alineatul (2), termenii „la articolul 10” se înlocuiesc cu termenii „la articolul 10 alineatul (2)”.

(6) Articolele 9 şi 10 se înlocuiesc cu următorul text:

„Articolul 9

Măsuri de punere în aplicare

Măsurile de adaptare la progresul tehnic în ceea ce priveşte colectarea datelor şi procesarea rezultatelor sunt adoptate de către Comisie. Măsurile destinate să modifice elemente neesenţiale ale prezentului regulament, inclusiv prin completarea acestuia, sunt adoptate în conformitate cu procedura de reglementare cu control menţionată la articolul 10 alineatul (3). Alte măsuri de punere în aplicare a prezentului regulament sunt adoptate de către Comisie în conformitate cu procedura menţionată la articolul 10 alineatul (2).

Articolul 10

Comitetul

1. Comisia este asistată de Comitetul pentru programul statistic, instituit prin Decizia 89/382/CEE, Euratom a Consiliului (*).

2. În cazul în care se face trimitere la prezentul alineat, se aplică articolele 4 şi 7 din Decizia 1999/468/CE, având în vedere dispoziţiile articolului 8 din decizia menţionată anterior.

Perioada prevăzută la articolul 4 alineatul (3) din Decizia 1999/468/CE se stabileşte la trei luni.

3. În cazul în care se face trimitere la prezentul alineat, se aplică articolul 5a alineatele (1)-(4) şi articolul 7 din Decizia 1999/468/CE, având în vedere dispoziţiile articolului 8 din decizia menţionată anterior.

____________________________

(*) JO L 181, 28.6.1989, p. 47.”

4.2. Directiva 96/16/CE a Consiliului din 19 martie 1996 privind anchetele statistice care trebuie efectuate în sectorul laptelui şi al produselor lactate [27]

În ceea ce priveşte Directiva 96/16/CE, Comisia ar trebui împuternicită, în special, să adopte definiţiile privind exploataţiile agricole la nivelul cărora statele membre efectuează anchete privind producţia de lapte şi utilizarea acesteia, să stabilească lista produselor lactate care fac obiectul anchetelor şi să stabilească definiţiile uniforme aplicabile comunicării rezultatelor care trebuie transmise Comisiei. Întrucât măsurile respective au un domeniu general de aplicare şi sunt destinate să completeze Directiva 96/16/CE prin adăugarea unor elemente noi neesenţiale, acestea trebuie să fie adoptate în conformitate cu procedura de reglementare cu control prevăzută la articolul 5a din Decizia 1999/468/CE.

Prin urmare, Directiva 96/16/CE se modifică după cum urmează:

(1) La articolul 1, alineatul (2) se înlocuieşte cu următorul text:

„2) efectuează anual la nivelul exploataţiilor agricole definite de către Comisie anchete privind producţia de lapte şi utilizarea acesteia; măsurile privind definiţia exploataţiilor agricole, măsuri care sunt destinate să modifice elemente neesenţiale ale prezentei directive prin completarea acesteia sunt adoptate în conformitate cu procedura de reglementare cu control menţionată la articolul 7 alineatul (3).”

(2) La articolul 3, alineatele (2) şi (3) se înlocuiesc cu următorul text:

„2. Lista produselor lactate care fac obiectul anchetelor este adoptată de către Comisie. Măsurile destinate să modifice elemente neesenţiale ale prezentei directive prin completarea acesteia, sunt adoptate în conformitate cu procedura de reglementare cu control menţionată la articolul 7 alineatul (3).

3. Definiţiile uniforme care trebuie aplicate pentru comunicarea rezultatelor sunt stabilite de către Comisie. Măsurile destinate să modifice elemente neesenţiale ale prezentei directive prin completarea acesteia sunt adoptate în conformitate cu procedura de reglementare cu control menţionată la articolul 7 alineatul (3).”

(3) La articolul 4 alineatul (2) şi la articolul 6 alineatul (1), termenii „la articolul 7” se înlocuiesc cu termenii „la articolul 7 alineatul (2)”.

(4) Articolul 7 se înlocuieşte cu următorul text:

„Articolul 7

1. Comisia este asistată de Comitetul permanent pentru statistică agricolă, instituit prin Decizia 72/279/CEE a Consiliului (*).

2. În cazul în care se face trimitere la prezentul alineat, se aplică articolele 5 şi 7 din Decizia 1999/468/CE, având în vedere dispoziţiile articolului 8 din decizia menţionată anterior.

Termenul prevăzut la articolul 5 alineatul (6) din Decizia 1999/468/CE se stabileşte la trei luni.

3. În cazul în care se face trimitere la prezentul alineat, se aplică articolul 5a alineatele (1)-(4) şi articolul 7 din Decizia 1999/468/CE, având în vedere dispoziţiile articolului 8 din decizia menţionată anterior.

____________________

(*) JO L 179, 7.8.1972, p. 1.”

4.3. Directiva 2001/109/CE a Parlamentului European şi a Consiliului din 19 decembrie 2001 privind anchetele statistice care trebuie efectuate de statele membre pentru a determina potenţialul de producţie al plantaţiilor anumitor specii de pomi fructiferi [28]

În ceea ce priveşte Directiva 2001/109/CE, Comisia ar trebui împuternicită, în special, să modifice lista speciilor de pomi fructiferi, precum şi tabelul cu speciile care fac obiectul anchetelor în diferitele state membre, să adopte modalităţile de aplicare a anumitor articole şi să stabilească limitele zonelor de producţie care trebuie prevăzute pentru statele membre. Întrucât măsurile respective au un domeniu general de aplicare şi sunt destinate să modifice elemente neesenţiale ale Directivei 2001/109/CE şi să o completeze prin adăugarea unor elemente noi neesenţiale, acestea trebuie să fie adoptate în conformitate cu procedura de reglementare cu control prevăzută la articolul 5a din Decizia 1999/468/CE.

Prin urmare, Directiva 2001/109/CE se modifică după cum urmează:

(1) La articolul 1 alineatul (2), paragraful al treilea se înlocuieşte cu următorul text:

„Lista speciilor în cauză, precum şi tabelul menţionat anterior pot fi modificate de către Comisie. Măsurile destinate să modifice elemente neesenţiale ale prezentei directive sunt adoptate în conformitate cu procedura de reglementare cu control menţionată la articolul 8 alineatul (2).”

(2) La articolul 2, alineatul (2) se înlocuieşte cu următorul text:

„2. Modalităţile de aplicare a prezentului articol se adoptă de către Comisie. Măsurile destinate să modifice elemente neesenţiale ale prezentei directive prin completarea acesteia sunt adoptate în conformitate cu procedura de reglementare cu control menţionată la articolul 8 alineatul (2).”

(3) La articolul 3, alineatul (4) se înlocuieşte cu următorul text:

„4. Modalităţile de aplicare a prezentului articol se adoptă de către Comisie. Măsurile destinate să modifice elemente neesenţiale ale prezentei directive prin completarea acesteia sunt adoptate în conformitate cu procedura de reglementare cu control menţionată la articolul 8 alineatul (2).”

(4) La articolul 4, alineatul (2) se înlocuiește cu următorul text:

„2. Rezultatele menţionate la alineatul (1) sunt furnizate pe zone de producţie. Limitele zonelor de producţie care trebuie prevăzute pentru statele membre sunt adoptate de către Comisie. Măsurile destinate să modifice elemente neesenţiale ale prezentei directive prin completarea acesteia sunt adoptate în conformitate cu procedura de reglementare cu control menţionată la articolul 8 alineatul (2).”

(5) Articolul 8 se înlocuieşte cu următorul text:

„Articolul 8

1. Comisia este asistată de Comitetul permanent pentru statistică agricolă, instituit prin Decizia 72/279/CEE a Consiliului (*).

2. În cazul în care se face trimitere la prezentul alineat, se aplică articolul 5a alineatele (1)-(4) şi alineatul (5) litera (a) şi articolul 7 din Decizia 1999/468/CE, având în vedere dispoziţiile articolului 8 din decizia menţionată anterior.

(*) JO L 179, 7.8.1972, p. 1. »

4.4. Regulamentul (CE) nr. 91/2003 al Parlamentului European şi al Consiliului din 16 decembrie 2002 privind statisticile din transportul feroviar [29]

În ceea ce priveşte Regulamentul (CE) nr. 91/2003, Comisia ar trebui împuternicită, în special, să adapteze definiţiile, precum şi să adopte dispoziţii suplimentare, să adapteze conţinutul anexelor şi să definească orientările pentru rapoartele privind calitatea şi comparabilitatea rezultatelor. Întrucât măsurile respective au un domeniu general de aplicare şi sunt destinate să modifice elemente neesenţiale ale Regulamentului (CE) nr. 91/2003 şi să îl completeze prin adăugarea unor elemente noi neesenţiale, acestea trebuie să fie adoptate în conformitate cu procedura de reglementare cu control prevăzută la articolul 5a din Decizia 1999/468/CE.

Prin urmare, Regulamentul (CE) nr. 91/2003 se modifică după cum urmează:

(1) Articolul 3 alineatul (2) se înlocuieşte cu următorul text:

„2. Definiţiile menţionate la alineatul (1) pot fi adaptate şi pot fi adoptate de către Comisie definiţii suplimentare, necesare pentru a asigura armonizarea. Măsurile destinate să modifice elemente neesenţiale ale prezentului regulament sunt adoptate în conformitate cu procedura de reglementare cu control menţionată la articolul 11 alineatul (3).”

(2) Articolul 4 se modifică după cum urmează:

(a) alineatul (2) se înlocuiește cu următorul text:

„2. Anexele B şi D definesc proceduri de raportare simplificată, care pot fi utilizate de statele membre ca alternative la raportarea normală detaliată descrisă în anexele A şi C pentru întreprinderile care asigură un volum total de transport de mărfuri sau călători mai mic de 500 de milioane de tone pe kilometru sau, respectiv, 200 de milioane de călători pe kilometru. Aceste praguri pot fi adaptate de către Comisie. Măsurile destinate să modifice elemente neesenţiale ale prezentului regulament sunt adoptate în conformitate cu procedura de reglementare cu control menţionată la articolul 11 alineatul (3).”

(b) alineatul (5) se înlocuiește cu următorul text:

„5. Conţinutul anexelor poate fi adaptat de către Comisie. Măsurile destinate să modifice elemente neesenţiale ale prezentului regulament sunt adoptate în conformitate cu procedura de reglementare cu control menţionată la articolul 11 alineatul (3).”

(3) Articolul 10 se înlocuieşte cu următorul text:

„Articolul 10

Măsurile de punere în aplicare

1. Modalităţile de transmitere a datelor către Eurostat sunt adoptate în conformitate cu procedura menţionată la articolul 11 alineatul (2).

2. Comisia adoptă următoarele măsuri de punere în aplicare:

(a) adaptarea pragurilor pentru raportările simplificate (articolul 4);

(b) adaptarea definiţiilor şi adoptarea de definiţii suplimentare [articolul 3 alineatul (2)];

(c) adaptarea conţinutului anexelor (articolul 4);

(d) definirea orientărilor pentru rapoartele privind calitatea şi comparabilitatea rezultatelor (articolele 8 şi 9).

Măsurile destinate să modifice sau să completeze elemente neesenţiale ale prezentului regulament sunt adoptate în conformitate cu procedura de reglementare cu control menţionată la articolul 11 alineatul (3).”

(4) Articolul 11 se înlocuieşte cu următorul text:

„Articolul 11

Comitetul

1. Comisia este asistată de Comitetul pentru programul statistic, instituit prin Decizia 89/382/CEE, Euratom a Consiliului (*).

2. În cazul în care se face trimitere la prezentul alineat, se aplică articolele 5 şi 7 din Decizia 1999/468/CE, având în vedere dispoziţiile articolului 8 din decizia menţionată anterior.

Termenul prevăzut la articolul 5 alineatul (6) din Decizia 1999/468/CE se stabileşte la trei luni.

3. În cazul în care se face trimitere la prezentul alineat, se aplică articolul 5a alineatele (1)-(4) şi alineatul (5) litera (a) şi articolul 7 din Decizia 1999/468/CE, având în vedere dispoziţiile articolului 8 din decizia menţionată anterior.

_____________________

(*) JO L 181, 28.6.1989, p. 47.”

(5) În anexa H punctul 5 şi în anexa J, termenii „la articolul 11 alineatul (2)” se înlocuiesc cu termenii „la articolul 11 alineatul (3)”.

4.5. Regulamentul (CE) nr. 437/2003 al Parlamentului European şi al Consiliului din 27 februarie 2003 privind rapoartele statistice referitoare la transportul aerian de pasageri, mărfuri şi poştă [30]

În ceea ce priveşte Regulamentul (CE) nr. 437/2003, Comisia ar trebui să fie împuternicită, în special, să modifice definiţiile din regulament, precum şi să adopte dispoziţii suplimentare şi să adapteze conţinutul anexelor la acesta. Întrucât măsurile respective au un domeniu general de aplicare şi sunt destinate să modifice elemente neesenţiale ale Regulamentului (CE) nr. 437/2003, acestea trebuie să fie adoptate în conformitate cu procedura de reglementare cu control prevăzută la articolul 5a din Decizia 1999/468/CE.

Prin urmare, Regulamentul (CE) nr. 437/2003 se modifică după cum urmează:

(1) La articolul 3, alineatul (2) se înlocuieşte cu următorul text:

„2. Fiecare stat membru colectează toate datele indicate în anexa I pentru toate aeroporturile comunitare de pe teritoriul său cu un trafic mai mare de 150 000 de unităţi pasager anual.

Lista aeroporturilor comunitare menţionate la primul paragraf se întocmeşte şi, dacă este necesar, se actualizează de către Comisie. Măsurile respective fiind destinate să modifice elemente neesențiale ale prezentului regulament, sunt adoptate în conformitate cu procedura de reglementare cu control menționată la articolul 11 alineatul (3).”

(2) Articolul 5 se înlocuieşte cu următorul text:

„Articolul 5

Precizia statisticilor

Colectarea datelor se bazează pe date exhaustive, exceptând cazul în care au fost stabilite alte norme privind precizia de către Comisie. Măsurile destinate să modifice elemente neesenţiale ale prezentului regulament prin completarea acestuia sunt adoptate în conformitate cu procedura de reglementare cu control menţionată la articolul 11 alineatul (3).”

(3) Articolul 7 alineatul (2) se înlocuieşte cu următorul text:

„2. Rezultatele se transmit conform fişierelor de date din anexa I. Fişierele de date se stabilesc de către Comisie. Măsura destinată să modifice elemente neesenţiale ale prezentului regulament este adoptată în conformitate cu procedura de reglementare cu control menţionată la articolul 11 alineatul (3).

Suportul utilizat pentru transmitere se stabileşte de către Comisie în conformitate cu procedura prevăzută la articolul 11 alineatul (2).”

(4) Articolul 10 se înlocuieşte cu următorul text:

„Articolul 10

Dispoziţii privind punerea în aplicare

1. Măsurile de punere în aplicare următoare sunt adoptate în conformitate cu procedura prevăzută la articolul 11 alineatul (2):

— descrierea codurilor de date şi a suportului utilizat pentru transmiterea rezultatelor Comisiei (articolul 7),

— difuzarea rezultatelor statistice (articolul 8).

2. Comisia adoptă următoarele măsuri de punere în aplicare:

— adaptarea specificaţiilor din anexele la prezentul regulament,

— adaptarea caracteristicilor colectării datelor (articolul 3),

— lista aeroporturilor comunitare care intră sub incidenţa articolului 3 alineatul (2),

— precizia statisticilor (articolul 5),

— descrierea fişierelor de date (articolul 7).

Măsurile destinate să modifice sau să completeze elemente neesenţiale ale prezentului regulament sunt adoptate în conformitate cu procedura de reglementare cu control menţionată la articolul 11 alineatul (3).”

(5) Articolul 11 se înlocuieşte cu următorul text:

„Articolul 11

Comitetul

1. Comisia este asistată de Comitetul pentru programul statistic, instituit prin Decizia 89/382/CEE, Euratom a Consiliului (*).

2. În cazul în care se face trimitere la prezentul alineat, se aplică articolele 5 şi 7 din Decizia 1999/468/CE, având în vedere dispoziţiile articolului 8 din decizia menţionată anterior.

Termenul prevăzut la articolul 5 alineatul (6) din Decizia 1999/468/CE se stabileşte la trei luni.

3. În cazul în care se face trimitere la prezentul alineat, se aplică articolul 5a alineatele (1)-(4) şi alineatul (5) litera (a) şi articolul 7 din Decizia 1999/468/CE, având în vedere dispoziţiile articolului 8 din decizia menţionată anterior.

___________________________

(*) JO L 181, 28.6.1989, p. 47.”

4.6. Regulamentul (CE) nr. 48/2004 al Parlamentului European şi al Consiliului din 5 decembrie 2003 privind elaborarea statisticilor comunitare anuale privind industria siderurgică în anii de referinţă 2003-2009 [31]

În ceea ce priveşte Regulamentul (CE) nr. 48/2004, Comisia ar trebui împuternicită, în special, să stabilească şi să actualizeze lista caracteristicilor care fac obiectul regulamentului menţionat anterior. Întrucât măsurile respective au un domeniu general de aplicare şi sunt destinate să modifice elemente neesenţiale ale Regulamentului (CE) nr. 48/2004 şi să îl completeze prin adăugarea unor elemente noi neesenţiale, acestea trebuie să fie adoptate în conformitate cu procedura de reglementare cu control prevăzută la articolul 5a din Decizia 1999/468/CE.

Prin urmare, Regulamentul (CE) nr. 48/2004 se modifică după cum urmează:

(1) Articolul 7 se înlocuieşte cu următorul text:

„Articolul 7

Măsuri de punere în aplicare

1. Măsurile de punere în aplicare a prezentului regulament în ceea ce priveşte formatele pentru transmitere şi prima perioadă de transmitere se adoptă în conformitate cu procedura menţionată la articolul 8 alineatul (2).

2. Măsurile de punere în aplicare a prezentului regulament în ceea ce priveşte orice modificare a listei caracteristicilor, cu condiţia să nu se impună o povară suplimentară semnificativă statelor membre, destinate să modifice elemente neesenţiale ale prezentului regulament, inclusiv prin completarea acestuia, sunt adoptate în conformitate cu procedura de reglementare cu control menţionată la articolul 8 alineatul (3).”

(2) La articolul 8, alineatul (3) se înlocuieşte cu următorul text:

„3. În cazul în care se face trimitere la prezentul alineat, se aplică articolul 5a alineatele (1)-(4) şi articolul 7 din Decizia 1999/468/CE, având în vedere dispoziţiile articolului 8 din decizia menţionată anterior.”

5. PIAţA INTERNă

5.1. Directiva 2004/25/CE a Parlamentului European şi a Consiliului din 21 aprilie 2004 privind ofertele publice de cumpărare [32]

În ceea ce priveşte Directiva 2004/25/CE, Comisia ar trebui împuternicită, în special, să adopte norme pentru aplicarea articolului 6 alineatul (3) privind conţinutul ofertei. Întrucât măsurile respective au un domeniu general de aplicare şi sunt destinate să modifice elemente neesenţiale ale prezentei directive, inclusiv prin completarea acesteia sau prin adăugarea unor elemente noi neesenţiale, acestea trebuie să fie adoptate în conformitate cu procedura de reglementare cu control prevăzută la articolul 5a din Decizia 1999/468/CE.

Directiva 2004/25/CE prevedea o limitare în timp a competenţelor de executare conferite Comisiei. În declaraţia comună privind Decizia 2006/512/CE de modificare a Deciziei 1999/468/CE, Parlamentul European, Consiliul şi Comisia au afirmat că Decizia 2006/512/CE oferă o soluţie orizontală satisfăcătoare dorinței exprimate de Parlamentul European de a analiza punerea în aplicare a instrumentelor adoptate în cadrul procedurii de codecizie şi că, prin urmare, Comisiei ar trebui să i se confere competenţe de executare care să nu fie limitate în timp. Ca urmare a introducerii procedurii de reglementare cu control, ar trebui eliminată dispoziţia privind limitarea în timp prevăzută de Directiva 2004/25/CE.

Prin urmare, Directiva 2004/25/CE se modifică după cum urmează:

(1) La articolul 6, alineatul (4) se înlocuieşte cu următorul text:

„4. Comisia adoptă norme privind punerea în aplicare a alineatului (3). Măsurile destinate să modifice elemente neesenţiale ale prezentei directive prin completarea acesteia sunt adoptate în conformitate cu procedura de reglementare cu control menţionată la articolul 18 alineatul (2).”

(2) Articolul 18 se modifică după cum urmează:

(a) Alineatul (2) se înlocuieşte cu următorul text:

„2. În cazul în care se face trimitere la prezentul alineat, se aplică articolul 5a alineatele (1)-(4) şi articolul 7 din Decizia 1999/468/CE, având în vedere dispoziţiile articolului 8 din decizia menţionată anterior.”

(b) Alineatul (3) se elimină.

6. SăNăTATE şI PROTECţIA CONSUMATORILOR

6.1. Directiva 79/373/CEE a Consiliului din 2 aprilie 1979 privind comercializarea furajelor combinate [33]

În ceea ce priveşte Directiva 79/373/CEE, Comisia ar trebui împuternicită, în special, să adopte derogări de la indicaţiile de pe ambalajul alimentelor şi să modifice anexa la aceasta. Întrucât măsurile respective au un domeniu general de aplicare şi sunt destinate să modifice elemente neesenţiale ale Directivei 79/373/CEE şi să o completeze prin adăugarea unor elemente noi neesenţiale, acestea trebuie să fie adoptate în conformitate cu procedura de reglementare cu control prevăzută la articolul 5a din Decizia 1999/468/CE.

Prin urmare, Directiva 79/373/CEE se modifică după cum urmează:

(1) Articolul 4 alineatul (2) se înlocuieşte cu următorul text:

„2. Comisia adoptă derogările de la principiul prevăzut la alineatul (1) care trebuie admise la nivel comunitar. Măsurile destinate să modifice elemente neesenţiale ale prezentului act, inclusiv prin completarea acestuia, sunt adoptate în conformitate cu procedura de reglementare cu control menţionată la articolul 13 alineatul (3), cu condiţia să se asigure identificarea şi calitatea furajelor combinate.”

(2) Articolul 10 se înlocuieşte cu următorul text:

„Articolul 10

Ținând seama de evoluţia cunoştinţelor ştiinţifice şi tehnice:

(a) se instituie categorii care regrupează o serie de materii prime pentru furaje cel târziu la 22 ianuarie 1991 în conformitate cu procedura prevăzută la articolul 13 alineatul (2);

(b) pot fi stabilite metode de calcul al valorii energetice a furajelor combinate